Source: http://www.europarl.europa.eu/doceo/document/A-8-2019-0182_MT.html
Timestamp: 2019-09-18 22:27:32+00:00
Document Index: 1129939

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

454k 148k
dwar l-estimi tad-dħul u tal-infiq tal-Parlament Ewropew għas-sena finanzjarja 2020
ANNESS: ABBOZZ TAL-ESTIMI
F. billi fir-riżoluzzjoni tiegħu tad-29 ta' April 2015 dwar l-estimi tad-dħul u tal-infiq tal-Parlament Ewropew għas-sena finanzjarja 2016(11), il-Parlament diġà saħaq fuq il-fatt li l-baġit tiegħu għandu jiġi stabbilit fuq bażi realistika u jkun konformi mal-prinċipji ta' dixxiplina baġitarja u ġestjoni finanzjarja tajba; jinnota li s-somom ta' flus f'daqqa huma għodda utli u rikonoxxuta biex jiżdiedu l-flessibbiltà u t-trasparenza;
G. billi l-baġit tal-Parlament Ewropew għandu jiżgura l-kompetenza leġiżlattiva sħiħa tiegħu u jippermetti l-funzjonament xieraq tiegħu;
3. Jappoġġja l-ftehim li ntlaħaq fil-Konċiljazzjonijiet bejn il-Bureau u l-Kumitat għall-Baġits, fid-19 ta' Marzu 2019 biex tkun iffissata ż-żieda ta' 2,68 % fil-baġit 2019, perċentwal li jikkorrispondi għal-livell kumplessiv tal-estimi tiegħu għall-2020 ta' EUR 2.050.430.000, biex jitnaqqas il-livell tan-nefqa fl-abbozz preliminari tal-estimi approvat mill-Bureau fil-11 ta' Marzu 2019 ta' EUR 18,1 miljun u biex, konsegwentement, jitnaqqsu l-approprjazzjonijiet proposti għal-linji baġitarji li ġejjin:
4. Jirrakkomanda lis-servizzi tal-Parlament jimplimentaw l-adattament tal-kummenti dwar il-partita 1650 - "Servizz mediku", peress li l-approprjazzjoni addizzjonali ta' +EUR 140.000 hija maħsuba biex tkopri spejjeż relatati mal-medjaturi u l-psikologi għall-prevenzjoni u l-ġlieda kontra l-fastidju psikoloġiku u sesswali, u dwar il-partita 320 - "Akkwist tal-opinjoni tal-esperti", peress li l-approprjazzjoni addizzjonali ta' +EUR 160.000 hija maħsuba biex tkopri l-ispejjeż relatati mal-għarfien espert u l-esperti fil-qasam tal-prevenzjoni, l-investigazzjoni, u l-ġlieda kontra l-fastidju psikoloġiku u sesswali;
5. Jinnota li s-sitwazzjoni rigward il-ħruġ tar-Renju Unit hija bbażata fuq ħruġ ordnat bi ftehim ibbażat fuq l-approvazzjoni tal-ftehim dwar il-Brexit u l-approvazzjoni tad-dikjarazzjoni politika tal-Kunsill Ewropew tal-25 ta' Novembru 2018 li skontha r-Renju Unit għandu jikkontribwixxi għall-baġit tal-Unjoni sal-2020; jinnota li l-biċċa l-kbira tal-iffrankar li jirriżulta mill-ħruġ diġà ġie inkorporat fil-Baġit 2019 u li għall-2020 se jkun hemm biss tnaqqis żgħir f'ċertu nfiq minħabba li se jkun hemm 46 Membru inqas;
6. Jinnota li, f'każ li r-Renju Unit ma joħroġx mill-Unjoni jew joħroġ mingħajr ftehim, l-approprjazzjonijiet proposti jistgħu jiġu aġġustati matul il-proċedura baġitarja kollha mill-Bureau, mill-Kumitat għall-Baġits jew mill-Plenarja;
7. Jissottolinja li l-funzjonijiet ewlenin tal-Parlament huma l-koleġiżlazzjoni mal-Kunsill u t-teħid ta' deċiżjonijiet dwar il-baġit tal-Unjoni, ir-rappreżentanza taċ-ċittadini u l-iskrutinju tal-ħidma tal-istituzzjonijiet l-oħra tal-Unjoni;
8. Jaċċentwa r-rwol tal-Parlament fil-kostruzzjoni ta' kuxjenza politika Ewropea u fil-promozzjoni tal-valuri tal-Unjoni;
9. Jisħaq fuq il-fatt li, fir-rigward tal-proposta tas-Segretarju Ġenerali, huwa meħtieġ iffrankar biex iż-żieda ta' din il-proposta titqarreb kemm jista' jkun għar-rata ta' inflazzjoni ġenerali mistennija għall-2020 u li huwa mħeġġeġ bis-sħiħ li jsir kull sforz li jwassal għal użu aktar effiċjenti u trasparenti tal-flus pubbliku;
10. Jinnota li żdiedet it-trasparenza fit-tħejjija tar-rapport tas-Segretarju Ġenerali bħal pereżempju l-għoti ta' informazzjoni addizzjonali dwar l-ippjanar, fuq terminu medju u twil, tal-investimenti, tal-obbligi statutorji, tan-nefqa amministrattiva u tal-metodoloġija, hekk kif mitlub mill-awtorità baġitarja;
11. Jeżiġi li l-Baġit 2020 tal-Parlament ikun realistiku u preċiż rigward it-tqabbil tal-ħtiġijiet mal-kostijiet tagħhom sabiex, kemm jista' jkun, jiġi evitat li jkun hemm ibbaġitjar żejjed;
12. Jenfasizza li għandha tingħata l-akbar attenzjoni sabiex jiġi żgurat li r-riżorsi globali baġitarji u r-riżorsi għall-persunal li jkunu għad-dispożizzjoni tal-Parlament jintużaw bl-aktar mod effiċjenti fir-rigward tal-ispiża sabiex l-istituzzjoni u l-Membri tagħha jkunu jistgħu jaqdu b'suċċess il-missjoni leġiżlattiva finali tagħhom; itenni li dan jimplika ppjanar u organizzazzjoni metikolużi tal-metodi ta' ħidma tiegħu u, meta jkun possibbli, isir raggruppament tal-funzjonijiet u tal-istrutturi sabiex jiġi evitat li jkun hemm burokrazija żejda, funzjonijiet doppji u rduppjar tal-isforzi u tar-riżorsi;
13. Jilqa' l-inawgurazzjoni taċ-ċentri Europa Experience, jiġifieri l-ispazji għall-wirjiet, li jirriproduċu fuq skala iżgħar il-kunċett, li kien ta' suċċess, tal-Parlamentarium ġewwa Brussell; josserva li huwa ppjanat li fl-2020 jiġu installati ħames ċentri ġodda ta' Europa Experience fl-Uffiċċji ta' Kollegament;
14. Jinnota li l-ammont ibbaġitjat għall-installazzjoni ta' ħames ċentri ġodda ta' Europa Experience fl-Uffiċċji ta' Kollegament ikopri l-infrastruttura tal-wirja nnifisha, ġestita minn DĠ COMM, iżda mhux iż-żoni tal-wirja; jitlob aktar dettalji dwar l-ordni ta' kobor tal-ispejjeż kollha mistennija qabel il-qari tal-baġit min-naħa tal-Parlament fil-ħarifa tal-2019;
15. Jinnota l-ħolqien ta' serje ta' installazzjonijiet mobbli li ser iduru madwar l-Istati Membri sabiex iġibu lill-Unjoni eqreb għaċ-ċittadin;
16. Itenni l-appell tiegħu għal proċess deċiżjonali trasparenti fil-qasam tal-politika immobiljari, abbażi ta' informazzjoni bikrija, filwaqt li jitqies kif dovut l-Artikolu 266 tar-Regolament Finanzjarju;
17. Ma jaqbilx mal-prattika kontinwa tat-"trasferiment ta' tlaqqit" ta' tmiem is-sena bħala kontribuzzjoni għall-proġetti immobiljari attwali; jenfasizza li dan it-"trasferiment ta' tlaqqit" iseħħ sistematikament fuq l-istess kapitli, titoli u, spiss, eżattament fuq l-istess linji baġitarji u jistaqsi jekk hemmx evalwazzjoni żejda programmata tagħhom, sabiex jiġu ġġenerati fondi għall-iffinanzjar tal-politika immobiljari tal-PE; iqis li l-politika immobiljari għandha tkun iffinanzjata b'mod trasparenti mil-linji baġitarji ddedikati għaliha;
18. Jirrakkomanda li l-ippjanar annwali tal-baġit għall-binjiet kollha għandu jassenja allokazzjoni għall-kostijiet ta' manutenzjoni u tiġdid li tikkorrispondi għal 3 % tat-total tal-kostijiet tal-bini l-ġdid, bħala parti minn politika immobiljari regolari u antiċipatorja; jenfasizza l-ħtieġa ta' strateġija immobiljari li tiżgura l-kosteffettività u jenfasizza l-benefiċċji potenzjali tal-prossimità tal-binjiet bħas-sinerġiji permezz tal-kondiviżjoni ta' funzjonijiet amministrattivi, ta' uffiċċji u allokazzjonijiet ta' kmamar;
19. Josserva li r-riċezzjoni u l-okkupazzjoni tal-fergħa tal-Lvant kollha tal-binja ġdida Konrad Adenauer huma previsti għall-2020 u jinnota li immedjatament wara ser jibdew ix-xogħlijiet fuq il-fergħa tal-Punent ġdida; jinnota li jeħtieġ tiġi prevista nefqa għall-ġestjoni tal-proġett fl-istadji finali tal-kostruzzjoni bħal operazzjonijiet ta' rilokazzjoni sinifikanti, l-ewwel arredament u s-sorveljanza tas-sigurtà tas-sit taħt kostruzzjoni;
20. Jieħu nota li l-kera u l-manutenzjoni tal-bini kollu eżistenti fil-Lussemburgu għadhom ibbaġitjati għas-sena kollha billi r-rilokazzjoni mill-bini eżistenti tista' ssir biss b'mod gradwali; jitlob lis-Segretarju Ġenerali jipprovdi d-dettalji li jitrattaw ir-rilokazzjoni gradwali u jispjega għalfejn ma hemmx il-possibbiltà ta' ffrankar diġà fl-2020;
21. Jitlob aktar dettalji dwar ix-xogħlijiet tekniċi preparatorji inkluż ir-rilokazzjoni ta' funzjonalitajiet lejn bini ieħor, bħal dawk li jinsabu fil-bini PHS; jirrikjedi li l-Kumitat għall-Baġits jiġi fornut bi stimi u bi tqassim tal-kostijiet dettaljati f'dan ir-rigward qabel il-qari tal-baġit min-naħa tal-Parlament fil-ħarifa tal-2019;
22. Iqajjem dubju dwar l-ispejjeż għolja ħafna ta' ċerti żviluppi proposti, fosthom: l-installazzjoni tal-kmamar tas-seminars tal-viżitaturi fil-bini tal-Atrium (EUR 8 720 miljun), l-ispazju multifunzjonali fiż-żona tal-Esplanade (EUR 2 610 miljun), il-ħolqien ta' kantin self-service fil-bini tal-SDM fi Strasburgu (EUR 1,9 miljun); jistieden lis-Segretarju Ġenerali jipprovdi lill-Kumitat għall-Baġits bi kwalunkwe informazzjoni li hija relatata ma' dawn id-deċiżjonijiet qabel il-qari tal-baġit min-naħa tal-Parlament fil-Ħarifa tal-2019;
23. Iqis li għandu jinkiseb aktar iffrankar fir-rigward tan-nefqa fuq l-għamara għall-uffiċċji tal-Membri u l-assistenti tagħhom grazzi għar-rinnovazzjoni ta' dawn l-uffiċċji fil-bidu tal-mandat fl-2019;
24. Huwa mħasseb dwar l-intenzjonijiet tal-Parlament li jespandi l-attività u l-preżenza diplomatika tiegħu fl-Indoneżja (Jakarta), fl-Etjopja (Addis Ababa) u fl-Istati Uniti (New York); jiddispjaċih li minkejja n-nuqqas ta' analiżi kost-benefiċċji komprensiva u aktar spjegazzjoni dwar l-argumenti sottostanti għall-għażla ta' dawn il-postijiet speċifiċi, il-Bureau qabel mal-proposta, kif ukoll mal-ħatra tal-kap attwali tal-uffiċċju tal-Parlament f'Washington D.C. bħala l-kap il-ġdid tal-uffiċċju f'Jakarta; iħeġġeġ, għalhekk, lis-Segretarju Ġenerali jidentifika l-linji baġitarji affettwati u jiċċara din is-sitwazzjoni xejn trasparenti billi jispjega l-proċess tat-teħid tad-deċiżjonijiet rigward dawn il-postijiet differenti u l-ħatra tal-kap tal-uffiċċju l-ġdid f'Jakarta; iqis, sadanittant, li din id-deċiżjoni trid tiġi sospiża;
25. Iqis li jista' jinkiseb iffrankar potenzjali mill-baġit tal-Parlament permezz ta' sede unika; ifakkar li l-analiżi tal-QEA għall-2014 stmat li l-ispejjeż tad-dispersjoni ġeografika tal-Parlament huma EUR 114-il miljun fis-sena; ifakkar ukoll li minħabba din id-dispersjoni ġeografika tal-Parlament, jinħolqu 78 % tal-missjonijiet kollha mill-persunal statutorju tal-Parlament u l-impatt ambjentali huwa bejn 11 000 u 19 000 tunnellata ta' emissjonijiet ta' CO2; jitlob għalhekk pjan direzzjonali lejn sede unika;
26. Jinnota li l-Baġit 2019 ser jinkludi l-aħħar pagamenti ta' investimenti sostanzjali li bdew fl-2016 bl-għan li tittejjeb b'mod sinifikanti s-sigurtà tal-Parlament; jindika li dawn il-proġetti jkopru diversi oqsma, prinċipalment relatati mal-bini, mat-tagħmir u mal-persunal iżda wkoll titjib fil-qasam taċ-ċibersigurtà u s-sigurtà tal-komunikazzjoni;
27. Jissottolinja li l-proġett iPACS ser jipprovdi lill-Parlament b'teknoloġija ta' sigurtà moderna u integrata sabiex jitneħħew id-dgħufijiet eżistenti fis-sigurtà tal-bini u fl-2020 ser ikun fil-ħames u l-aħħar sena ta' implimentazzjoni; jistieden lis-Segretarju Ġenerali jiġbor fil-qosor fid-dettall l-ispejjeż kollha marbuta mas-sigurtà tal-bini mill-2016 'l hawn;
28. Iqis li l-għodod tal-IT huma strumenti importanti għall-Membri u għall-persunal biex iwettqu xogħolhom iżda jaf huma vulnerabbli għal ċiberattakki; jilqa' għaldaqstant l-aġġornament li sar fl-aħħar sentejn tal-grupp għall-attivitajiet taċ-ċibersigurtà u b'mod partikolari l-fatt li, wara li jilħaq l-istadju ta' funzjonament normali u jkompli bl-implimentazzjoni tal-Pjan ta' Azzjoni tiegħu dwar iċ-Ċibersigurtà, il-baġit rilevanti ser jiżdied biss biex ikopri l-inflazzjoni;
29. Jilqa' l-isforzi biex jittejbu s-servizzi għall-Membri permezz ta' investiment kontinwu fl-iżvilupp tal-applikazzjonijiet tal-IT, tkomplija tal-programm e-Parliament, riċerka u żvilupp dwar it-Tagħlim Awtomatiku fi ħdan il-memorji tat-traduzzjoni u programm pluriennali dwar il-ġestjoni teknika għall-kmamar tal-konferenzi; jitlob aktar informazzjoni dwar l-ammont totali li ntefaq f'dawn l-aħħar snin f'dawn il-programmi; jinnota li l-implimentazzjoni gradwali fuq il-perjodu twil ta' żmien ta' dawn il-proġetti bil-għan li l-kostijiet jitqassmu fuq snin finanzjarji differenti;
30. Jitlob lill-Bureau sabiex jaħdem fuq soluzzjoni teknika li tippermetti lill-Membri tal-PE jeżerċitaw id-dritt tagħhom li jivvutaw filwaqt li jibbenefikaw mil-liv tal-maternità, tal-paternità jew tal-mard tagħhom;
Kwistjonijiet relatati mal-Membri tal-PE u mal-APA
31. Iqis li d-drittijiet soċjali u tal-pensjoni tal-Assistenti Parlamentari Akkreditati (APA) għandhom jiġu rrispettati; itenni t-talba tiegħu, f'dan ir-rigward, sabiex tinstab soluzzjoni prattika għal dawk l-APA li, wara li ħadmu f'żewġ leġiżlaturi mingħajr interruzzjoni fit-tmiem tal-leġiżlatura attwali, mhumiex ser ikollhom dritt għall-aċċess għall-iskema Ewropea tad-drittijiet tal-pensjoni meta jilħqu l-età tal-pensjoni peress li dawn ser ikollhom xi żmien nieqes mis-servizz meħtieġ ta' għaxar snin kif stabbilit fir-Regolamenti tal-Persunal minħabba l-elezzjonijiet bikrija fl-2014 u d-dewmien fil-validazzjoni tal-kuntratti l-ġodda tal-APA dovut għall-ammont kbir ta' ħidma matul il-perjodi ta' wara l-elezzjonijiet tal-2009; jistieden, għalhekk, lis-Segretarju Ġenerali sabiex jissottometti proposti ġodda prattiċi u kredibbli mmirati biex isolvu din il-problema darba għal dejjem;
32. Jinnota r-reviżjoni tar-rati ta' allowances lill-APA mħallsa għall-missjonijiet li jagħmlu bejn it-tliet postijiet tax-xogħol tal-Parlament; ifakkar madankollu t-talba ripetutament adottata tiegħu lill-Bureau sabiex jieħu azzjoni għall-allinjament sħiħ tar-rati ta' allowances imħallsa għall-missjonijiet li jagħmlu bejn it-tliet postijiet tax-xogħol tal-Parlament bejn l-uffiċjali, impjegati ċivili oħrajn u APA mil-leġiżlatura li jmiss;
33. Jilqa' d-deċiżjoni dwar it-trainees tal-Membri meħuda mill-Bureau fl-10 ta' Diċembru 2018; jitlob li d-diskussjoni dwar l-aspetti tekniċi ta' din id-deċiżjoni tiġi ffinalizzata sabiex tidħol fis-seħħ fit-2 ta' Lulju 2019; jisħaq fuq li r-remunerazzjonijiet tat-trainees għandha, tal-anqas, tkopri l-ispejjeż tal-għajxien tagħhom;
34. Jistenna li s-servizzi tat-traduzzjoni tal-Parlament jwettqu l-funzjoni ewlenija tagħhom li jappoġġjaw il-leġiżlazzjoni Ewropea u jgħinu lill-Membri fit-twettiq ta' dmirijiethom billi jipprovdu dokumenti tradotti b'livell għoli ta' kwalità fil-qafas ta' strateġija sostenibbli għall-futur;
35. Itenni t-tħassib tiegħu dwar l-infiq addizzjonali fuq l-interpretazzjoni tal-ispjegazzjoni tal-vot orali matul is-sessjonijiet plenarji; iħeġġeġ lis-Segretarju Ġenerali jippreżenta analiżi mqassma dettaljata tal-ispejjeż relatati mal-ispjegazzjoni tal-vot orali; ifakkar li alternattivi, bħal spjegazzjoni tal-vot bil-miktub kif ukoll diversi faċilitajiet pubbliċi ta' komunikazzjoni, huma disponibbli għall-Membri li jixtiequ jispjegaw il-pożizzjonijiet tal-vot tagħhom jew iqajmu kwistjonijiet rilevanti għat-tħassib tal-elettorat tagħhom; f'dak il-kuntest, iqis li, sabiex jinkiseb iffrankar sinifikanti, l-ispjegazzjoni orali tal-vot tista' tiġi abolita;
36. Ifakkar fl-Istatut għall-Membri li jiddikjara fl-Artikoli 27(1) u (2) li "Il-Fondgħall-pensjoni volontarja mwaqqaf mill-Parlament Ewropew għandu jinżamm wara d-dħul fis-seħħ ta' dan l-Istatut għall-Membri jew ex-Membri li diġà kisbu drittijiet jew jeddijiet futuri f'dak il-fond" u li "Drittijiet miksuba u drittijiet futuri għandhom jinżammu fl-intier tagħhom"; jistieden lis-Segretarju Ġenerali u lill-Bureau jirrispettaw bis-sħiħ l-Istatut għall-Membri u b'mod urġenti jistabbilixxu pjan ċar għall-Parlament li jassumi u jieħu f'idejh l-obbligi u r-responsabbiltajiet għall-iskema tal-pensjoni volontarja tal-Membri tiegħu flimkien mal-Fond tal-Pensjoni; Itenni t-talba tiegħu lill-Qorti Ewropea tal-Awdituri teżamina l-Fond Volontarju tal-Pensjoni tal-Membri u tinvestiga l-modi kif għandu jiġi żgurat finanzjament sostenibbli tal-Fond Volontarju tal-Pensjoni skont id-dispożizzjonijiet tal-Istatut għall-Membri, filwaqt li tiġi garantita t-trasparenza sħiħa;
37. Itenni l-appell tiegħu għal trasparenza rigward l-Allowance għan-Nefqa Ġenerali (GEA) għall-Membri; jiddispjaċih li l-Bureau ma rnexxilux jintroduċi aktar trasparenza u obbligu ta' rendikont f'dan ir-rigward;
38. Jemmen li, f'perjodu fejn ir-riżorsi finanzjarji u tal-persunal disponibbli għall-istituzzjonijiet tal-Unjoni x'aktarx ser ikunu dejjem aktar limitati, huwa importanti li jiġu identifikati oqsma, inklużi iżda mhux limitati għas-servizzi tal-IT u tas-sigurtà, tal-interpretazzjoni u tat-traduzzjoni jew is-servizz tax-xufiera, fejn sinerġiji bejn il-funzjonijiet amministrattivi jistgħu jiżdiedu permezz tal-użu tal-esperjenza tal-Parlament u tal-istituzzjonijiet l-oħra tal-Unjoni u billi jitqiesu bis-sħiħ id-diffikultajiet ta' governanza u d-differenzi f'termini ta' skala biex jinħolqu ftehimiet ta' kooperazzjoni ġusti;
39. Jilqa' l-ftehimiet ta' kooperazzjoni eżistenti bejn il-Parlament, il-Kumitat tar-Reġjuni u l-Kumitat Ekonomiku u Soċjali Ewropew li għandhom l-għan li jidentifikaw oqsma oħra li fihom jistgħu jiġu kondiviżi l-funzjonijiet amministrattivi; jistieden lis-Segretarju Ġenerali jevalwa l-kooperazzjoni eżistenti fost l-istituzzjonijiet tal-Unjoni sabiex jidentifika aktar sinerġiji u ffrankar potenzjali;
40. Jirrispetta l-prinċipju ta' aċċessibbiltà għaċ-ċittadini kollha; jistieden lis-Segretarju Ġenerali bi qbil mar-rikjesti adottati mill-Plenarja għall-ħolqien ta' interpretazzjoni bil-lingwa tas-sinjali internazzjonali għad-dibattiti plenarji kollha, janalizza l-fattibbiltà tagħha;
41. Ifakkar fir-rakkomandazzjonijiet tar-riżolużżjonijiet tal-Parlament tas-26 ta' Ottubru 2017, tal-11 ta' Settembru 2018 u tal-15 ta' Jannar 2019 dwar il-ġlieda kontra l-fastidju sesswali u l-abbuż fl-Unjoni kif ukoll il-miżuri għall-prevenzjoni u l-ġlieda kontra l-fastidju morali u l-fastidju sesswali; jitlob appoġġ biex jiġu koperti l-ispejjeż ta' għarfien espert estern li huwa meħtieġ biex l-awditu estern jiġi estiż għall-"Kumitat konsultattiv tal-Persunal għall-persunal tal-Parlament" dwar il-prevenzjoni tal-fastidju; jitlob għal approprjazzjonijiet li jkopru l-implimentazzjoni sħiħa tal-passi tar-riformi fil-Parlament imsemmija fil-pjan direzzjonali dwar il-ġlieda kontra l-fastidju sesswali, inkluż it-taħriġ kontra l-fastidju frekwenti għall-persunal, l-APAs kollha u għall-Membri; barra minn hekk huwa tal-opinjoni li l-approprjazzjonijiet huma meħtieġa biex ikopru l-ispejjeż tal-medjaturi u ta' esperti oħra kompetenti biex jipprevjenu u jamministraw il-każijiet ta' fastidju fi ħdan il-Parlament flimkien man-netwerk ta' konsulenti kunfidenzjali u strutturi attwali;
42. Jirrakkomanda aktar użu ta' vidjokonferenzi u teknoloġiji oħra sabiex jiġi protett l-ambjent u jiġu ffrankati r-riżorsi,b'mod partikolari billi jitnaqqsu l-missjonijiet tal-persunal bejn it-tliet postijiet ta' xogħol;
43. Iqis li l-proċedura għall-adozzjoni tal-estimi tal-Parlament għandha tiġi riveduta, filwaqt li jitqies id-dokument dwar il-ħidma li għaddejja mfassal mill-Grupp ta' Ħidma dwar il-proċedura baġitarja interna tal-Parlament, u fl-istess waqt tiġi rrispettata x-xewqa tal-gruppi politiċi li jissemplifikaw il-proċedura attwali, jagħmluha aktar effiċjenti billi jnaqqsu l-ammont ta' xogħol għall-Membri u għall-persunal kif ukoll tiżdied it-trasparenza u jiġu ċċarati r-responsabbiltajiet bejn l-atturi involuti; ifakkar li fil-proċedura attwali, il-Kumitat għall-Baġits iwettaq l-istess kompiti darbtejn, darba matul il-fażi tar-rebbiegħa (konċiljazzjoni mal-Bureau għall-adozzjoni tal-estimi tal-Parlament) u darb'oħra matul il-fażi tal-ħarifa (tressiq tal-emendi baġitarji) li jirriżulta f'għadd akbar ta' laqgħat, produzzjoni ta' dokumenti u spejjeż relatati (traduzzjonijiet, interpreti, eċċ.);
44. Jitlob li jinżamm finanzjament adegwat taċ-Ċentru Medjatiku Ewropew tax-Xjenza, għal kooperazzjoni mal-istazzjonijiet tat-televiżjoni, il-midja soċjali u sħab ulterjuri sabiex jiġu stabbiliti skopijiet ta' taħriġ għall-ġurnalisti żgħażagħ, speċjalment f'dak li għandu x'jaqsam ma' żviluppi xjentifiċi u teknoloġiċi ġodda u ma' aħbarijiet ibbażati fuq il-fatti u rieżaminati bejn il-pari;
45. Jappella lis-Segretarju Ġenerali u lill-Bureau biex inisslu kultura ta' bbaġitjar abbażi tal-prestazzjoni u tas-sostenibbiltà ambjentali fl-amministrazzjoni kollha tal-Parlament u approċċ ta' ġestjoni razzjonalizzata sabiex tiżdied l-effiċjenza u jitnaqqsu d-dokumentazzjoni u l-burokrazija fil-qafas tal-ħidma interna tal-istituzzjoni; jisħaq fuq il-fatt li l-esperjenza ta' ġestjoni razzjonalizzata hija t-titjib kontinwu tal-proċedura tal-ħidma bis-saħħa tas-semplifikazzjoni u l-esperjenza tal-persunal amministrattiv;
46. Jadotta l-estimi għas-sena finanzjarja 2020;
47. Jagħti istruzzjonijiet lill-President tiegħu sabiex jgħaddi din ir-riżoluzzjoni u l-estimi lill-Kunsill u lill-Kummissjoni.
ĠU L 287, 29.10.2013, p. 15.
Testi adottati, P8_TA(2017)0417.
Testi adottati, P8_TA(2018)0182.
Testi adottati, P8_TA(2018)0331.
Testi adottati, P8_TA(2018)0404.
Testi adottati, P8_TA(2018)0503.
Testi adottati, P8_TA(2019)0010.
Testi adottati, P8_TA(2015)0172.
Testi adottati mill-Bureau, PE 113.116/BUR./rev. XXVI/01–04–2009.
ABBOZZ TAL-ESTIMI
Kontribuzzjoni tal-Unjoni Ewropea għall-finanzjament tan-nefqa
tal-Parlament Ewropew għas-sena finanzjarja 2020
Kontribuzzjoni dovuta
DIKJARAZZJONI TAD-DĦUL
Titolu - Kapitolu - Artikolu - Partita
Eżitu 2018
DĦUL LI ĠEJ MINGĦAND PERSUNI LI JAĦDMU MAL-ISTITUZZJONIJIET U KORPI OĦRAJN TAL-UNJONI
TAXXI U TNAQQIS VARJI
Rikavat mit-tassazzjoni fuq is-salarji, il-pagi u l-allowances tal-Membri tal-istituzzjoni, tal-uffiċjali, aġenti oħra u persuni li jirċievu pensjoni
Rikavat mill-kontribuzzjoni temporanja mis-salarji tal-Membri tal-istituzzjoni, uffiċjali u aġenti oħra fis-servizz
Rikavat mill-imposta speċjali u mill-imposta ta' solidarjetà fuq is-salarji tal-Membri tal-istituzzjoni, uffiċjali u aġenti oħra fis-servizz
Kapitolu 4 0 — Total
KONTRIBUZZJONIJIET GĦALL-ISKEMA TAL-PENSJONIJIET
Kontribuzzjonijiet tal-persunal għall-iskema tal-pensjonijiet
Trasferimenti jew xiri tad-drittijiet għall-pensjoni mill-persunal
Kontribuzzjoni għall-iskema tal-pensjonijiet tal-uffiċjali u l-aġenti temporanji bil-liv mix-xogħol minħabba raġunijiet personali
Kapitolu 4 1 — Total
KONTRIBUZZJONIJIET OĦRA GĦALL-ISKEMA TAL-PENSJONIJIET
Kontribuzzjonijiet tal-Membri Parlamentari għall-iskema tal-pensjonijiet
Kapitolu 4 2 — Total
Titolu 4 — Total
DĦUL MILL-OPERAT AMMINISTRATTIV TAL-ISTITUZZJONI
RIKAVAT MILL-BEJGĦ TA' PROPRJETÀ MOBBLI (FORNIMENT TA' OĠĠETTI) U IMMOBBLI
Rikavat mill-bejgħ ta' proprjetà mobbli (forniment ta' oġġetti)
Rikavat mill-bejgħ ta' materjal tat-trasport
Rikavat mill-bejgħ ta' proprjetajiet mobbli oħra
Dħul mill-forniment ta' oġġetti lill-istituzzjonijiet jew korpi oħra — Dħul assenjat
Dħul minn bejgħ ta' bini u art — Dħul assenjat
Rikavat minn bejgħ ta' pubblikazzjonijiet, stampar u films
Kapitolu 5 0 — Total
RIKAVAT MILL-KERA
Rikavat minn kiri u sullokazzjonijiet ta' proprjetà immobbli u rimborż ta' nfiq ieħor konnessi mal-kiri
Rikavat minn kiri u sullokazzjonijiet ta' proprjetà immobbli — Dħul assenjat
Rimborż tal-ispejjeż tal-kiri — Dħul assenjat
Kapitolu 5 1 — Total
DĦUL MINN INVESTIMENTI JEW SELF MOGĦTI, IMGĦAX BANKARJU U MGĦAX IEĦOR
Dħul minn investimenti jew self mogħti, imgħax bankarju u mgħax ieħor fuq il-kontijiet tal-istituzzjonijiet
Kapitolu 5 2 — Total
DĦUL LI ĠEJ MILL-FORNIMENT TA' SERVIZZI U MINN XOGĦLIJIET
Dħul mill-forniment ta' servizzi u xogħol magħmula għall-istituzzjonijiet jew korpi oħra, inkluż ir-rifużjoni ta' allowances għall-missjonijiet minn istituzzjonijiet jew korpi oħra mħallsa f'isimhom — Dħul assenjat
Dħul li ġej minn partijiet terzi għall-forniment ta' servizzi jew xogħlijiet magħmula fuq talba tagħhom — Dħul assenjat
Kapitolu 5 5 — Total
KONTRIBUZZJONIJIET U RIFUŻJONIJIET OĦRA MARBUTA MAL-OPERAT AMMINISTRATTIV TAL-ISTITUZZJONI
Dħul mill-ħlas lura ta' somom li ma kinux imħallsa kif suppost — Dħul assenjat
Dħul allokat għal skop speċifiku, bħad-dħul minn fondazzjonjiet, sussidji, donazzjonijiet u legati oħra, inkluż id-dħul assenjat, speċifiku għal kull istituzzjoni — Dħul assenjat
Ħlas lura tan-nefqa fuq il-"welfare" li saret għan-nom ta' istituzzjoni oħra
Kapitolu 5 7 — Total
ĦLASIJIET VARJI
Dħul mill-ħlasijiet maħruġa mill-kumpaniji tal-assigurazzjoni — Dħul assenjat
Kapitolu 5 8 — Total
Titolu 5 — Total
KONTRIBUZZJONIJIET U RIFUŻJONIJIET FIL-QAFAS TAL-FTEHIM U TAL-PROGRAMMI TAL-UNJONI
KONTRIBUZZJONIJIET U RIFUŻJONIJIET OĦRA
Kapitolu 6 6 — Total
Titolu 6 — Total
DĦUL VARJU
Kapitolu 9 0 — Total
Titolu 9 — Total
TOTAL KUMPLESSIV
DIKJARAZZJONI TAN-NEFQA
Riassunt ġenerali tal-approprjazzjonijiet (2020 u 2019) u tal-eżitu (2018)
Titolu Kapitolu
Approprjazzjonijiet 2020
Approprjazzjonijiet 2019
PERSUNI LI JAĦDMU MAL-ISTITUZZJONI
MEMBRI TAL-ISTITUZZJONI
PERSUNAL IEĦOR U SERVIZZI ESTERNI
INFIQ IEĦOR RELATAT MAL-PERSUNI LI JAĦDMU FL-ISTITUZZJONI
Titolu 1 — Total
BINI, GĦAMARA, TAGĦMIR U INFIQ VARJU GĦALL-OPERAT AMMINISTRATTIV
BINI U NEFQIET RELATATI
PROĊESSAR TA' DATA, TAGĦMIR U GĦAMARA
NEFQA AMMINISTRATTIVA KURRENTI
Titolu 2 — Total
NEFQA ĠENERALI GĦALL-OPERAT AMMINISTRATTIV TAL-ISTITUZZJONI
LAQGĦAT U KONFERENZI
L-OPINJONI TAL-ESPERTI U INFORMAZZJONI: AKKWISTAR, ARKIVJAR, PRODUZZJONI U DISSEMINAZZJONI
Titolu 3 — Total
NEFQA LI TIRRIŻULTA MINN FUNZJONIJIET SPEĊJALI LI JSIRU MILL-ISTITUZZJONI
NEFQA RELATATA MA' ĊERTI ISTITUZZJONIJIET U MA' ĊERTI KORPI
NEFQA RELATATA MAL-ASSISTENZA PARLAMENTARI
LAQGĦAT U ATTIVITAJIET OĦRA TAL-MEMBRI PARLAMENTARI ATTWALI U TAL-EX MEMBRI
L-AWTORITÀ GĦALL-PARTITI POLITIĊI EWROPEJ U L-FONDAZZJONIJIET POLITIĊI EWROPEJ U L-KUMITAT TA' PERSUNI EMINENTI INDIPENDENTI
NEFQA TAL-AWTORITÀ GĦALL-PARTITI POLITIĊI EWROPEJ U L-FONDAZZJONIJIET POLITIĊI EWROPEJ U L-KUMITAT TA' PERSUNI EMINENTI INDIPENDENTI
APPROPRJAZZJONIJIET PROVVIŻORJI
RIŻERVA TA' KONTINĠENZA
RIŻERVA GĦAT-TKABBIR
RIŻERVA GĦALL-POLITIKA TAL-INFORMAZZJONI U L-KOMUNIKAZZJONI
APPROPRJAZZJONI PROVVIŻORJA GĦALL-BINI
RIŻERVA GĦALL-OBJETTIVI PRIJORITARJI ĠODDA
RIŻERVA TAL-EMAS
Titolu 10 — Total
TAQSIMA I — IL-PARLAMENT EWROPEW
Dħul — Riżorsi proprji
Titolu 4 — Dħul minn persuni li jaħdmu mal-istituzzjonijiet u korpi oħrajn tal-Unjoni
Kapitolu 4 0 — Taxxi u tnaqqis varji
Artikolu 4 0 0 — Rikavat mit-tassazzjoni fuq is-salarji, il-pagi u l-allowances tal-Membri tal-istituzzjoni, tal-uffiċjali, aġenti oħra u persuni li jirċievu pensjoni
Ċifri
Il-Protokoll dwar il-privileġġi u l-immunitajiet tal-Unjoni Ewropea, u b'mod partikolari l-Artikolu 12 tiegħu.
Ir-Regolament (KEE, Euratom, KEFA) Nru 260/68 tal-Kunsill tad-29 ta' Frar 1968 li jistabbilixxi l-kundizzjonijiet u l-proċedura għall-applikazzjoni tat-taxxa għall-benefiċċju tal-Komunitajiet Ewropej (ĠU L 56, 4.3.1968, p. 8).
Artikolu 4 0 3 — Rikavat mill-kontribuzzjoni temporanja mis-salarji tal-Membri tal-istituzzjoni, uffiċjali u aġenti oħra fis-servizz
Ir-Regolamenti tal-Uffiċjali tal-Komunitajiet Ewropej, u b'mod partikolari l-Artikolu 66a tagħhom fil-verżjoni fis-seħħ sal-15 ta' Diċembru 2003.
Artikolu 4 0 4 — Rikavat mill-imposta speċjali fuq is-salarji tal-Membri tal-istituzzjoni, tal-uffiċjali u ta' aġenti oħra fis-servizz
Ir-Regolamenti tal-Persunal tal-Uffiċjali tal-Komunitajiet Ewropej, u b'mod partikolari l-Artikolu 66a tagħhom.
Kapitolu 4 1 — Kontribuzzjonijiet għall-iskema tal-pensjonijiet
Artikolu 4 1 0 — Kontribuzzjonijiet tal-persunal għall-iskema tal-pensjonijiet
Ir-Regolamenti tal-Persunal tal-Uffiċjali tal-Komunitajiet Ewropej, u b'mod partikolari l-Artikolu 83(2) tagħhom.
Artikolu 4 1 1 — Trasferimenti jew xiri tad-drittijiet għall-pensjoni mill-persunal
Ir-Regolamenti tal-Persunal tal-Uffiċjali tal-Unjoni Ewropea, u b'mod partikolari l-Artikolu 4, l-Artikolu 11(2) u (3), u l-Artikolu 48 tal-Anness VIII tagħhom.
Artikolu 4 1 2 — Kontribuzzjoni għall-iskema tal-pensjonijiet tal-uffiċjali u l-aġenti temporanji bil-liv mix-xogħol minħabba raġunijiet personali
Kapitolu 4 2 — Kontribuzzjonijiet oħra għall-iskema tal-pensjonijiet
Artikolu 4 2 1 — Kontribuzzjonijiet tal-Membri tal-Parlament għall-iskema tal-pensjonijiet
Ir-Regoli dwar il-ħlas ta' spejjeż u allowances lill-Membri tal-Parlament Ewropew (Regoli PEAM), speċjalment l-Anness III tiegħu.
Titolu 5 — Dħul mill-operat amministrattiv tal-istituzzjoni
Kapitolu 5 0 — Rikavat mill-bejgħ tal-proprjetà mobbli (forniment ta' oġġetti) u immobbli
Artikolu 5 0 0 — Rikavat mill-bejgħ ta' proprjetà mobbli (forniment ta' oġġetti)
Partita 5 0 0 0 — Rikavat minn bejgħ ta' vetturi
Din il-partita hija maħsuba biex tinkludi d-dħul mill-bejgħ jew mit-tpartit ta' vetturi tal-istituzzjoni.
Partita 5 0 0 1 — Rikavat mill-bejgħ ta' proprjetà mobbli oħra
Din il-partita hija maħsuba biex tinkludi d-dħul mill-bejgħ jew mit-tpartit ta' proprjetà mobbli oħra tal-istituzzjoni, apparti l-vetturi.
Partita 5 0 0 2 — Dħul mill-forniment ta' servizzi oħra f'istituzzjoni tal-Unjoni jew istituzzjonijiet jew korpi oħra tal-Unjoni — Dħul assenjat
B'konformità mal-Artikolu 21(3) tar-Regolament Finanzjarju, dan id-dħul jitqies bħala assenjat u jwassal għall-ftuħ ta' approprjazzjonijiet supplimentari li għandhom jiġu inklużi fil-linji li jappoġġaw l-infiq inizjali li wassal għad-dħul korrispondenti.
Artikolu 5 0 1 — Dħul minn bejgħ ta' bini u art — Dħul assenjat
Dan l-artikolu huwa maħsub li jinkludi d-dħul mill-bejgħ ta' proprjetà immobbli tal-istituzzjoni.
Artikolu 5 0 2 — Rikavat minn bejgħ ta' pubblikazzjonijiet, materjal stampat u films
Dan l-artikolu jinkludi wkoll id-dħul mill-bejgħ ta' dawn il-prodotti b'mod elettroniku.
Kapitolu 5 1 — Rikavat minn kirjiet
Artikolu 5 1 1 — Rikavat minn kiri u sullokazzjonijiet ta' proprjetà immobbli u rimborż tal-ispejjeż oħra konnessi mal-kiri
Partita 5 1 1 0 — Rikavat minn kiri u sullokazzjonijiet ta' proprjetà immobbli — Dħul assenjat
Id-dettalji tal-infiq u d-dħul mis-self jew mill-kiri jew mill-għoti tas-servizzi taħt din il-partita huma indikati f'anness ta' dan il-baġit.
Partita 5 1 1 1 — Rimborż tal-ispejjeż tal-kiri — Dħul assenjat
Kapitolu 5 2 — Dħul minn investimenti jew self mogħti, imgħax bankarju u mgħax ieħor
Artikolu 5 2 0 — Dħul minn investimenti jew self mogħti, imgħax bankarju u mgħax ieħor fuq il-kontijiet tal-istituzzjoni
Dan l-artikolu huwa maħsub biex jinkludi d-dħul minn investimenti jew self mogħti, imgħax bankarju u mgħax ieħor fuq il-kontijiet tal-istituzzjonijiet.
Kapitolu 5 5 — Dħul li ġej mill-forniment ta' servizzi u minn xogħlijiet
Artikolu 5 5 0 — Dħul mill-forniment ta' servizzi u minn xogħlijiet lil servizzi oħrajn fi ħdan istituzzjoni tal-Unjoni, jew lil istituzzjonijiet jew korpi oħrajn tal-Unjoni, inkluż rifużjonijiet minn istituzzjonijiet jew korpi oħrajn tal-Unjoni ta' allokazzjonijiet ta' missjonijiet imħallsa f'isimhom — Dħul assenjat
Artikolu 5 5 1 — Dħul li ġej minn partijiet terzi għall-għoti ta' servizzi jew xogħlijiet magħmula fuq talba tagħhom — Dħul assenjat
Kapitolu 5 7 — Kontribuzzjonijiet u rifużjonijiet oħra marbuta mal-operat amministrattiv tal-istituzzjoni
Artikolu 5 7 0 — Dħul mill-ħlas lura ta' somom li ma kinux imħallsa kif suppost — Dħul assenjat
Artikolu 5 7 1 — Dħul allokat għal skop speċifiku, bħad-dħul minn fondazzjonjiet, sussidji, donazzjonijiet u legati oħra, inkluż id-dħul allokat speċifiku għal kull istituzzjoni — Dħul assenjat
B'konformità mal-punt (d) tal-Artikolu 21(2) tar-Regolament Finanzjarju, dan id-dħul jitqies bħala assenjat u jwassal għall-ftuħ ta' approprjazzjonijiet supplimentari li għandhom jiġu inklużi fil-linji li jappoġġaw l-infiq inizjali li wassal għad-dħul korrespondenti.
Artikolu 5 7 2 — Ħlas lura tan-nefqa fuq il-"welfare" li saret għan-nom ta' istituzzjoni oħra
Dan l-artikolu huwa maħsub biex jinkludi dħul marbut ma' ħlas lura tan-nefqa fuq il-"welfare" li saret għan-nom ta' istituzzjoni oħra.
Artikolu 5 7 3 — Kontribuzzjonijiet u rifużjonijiet oħra marbuta mal-ħidma amministrattiva tal-istituzzjoni
Kapitolu 5 8 — Ħlasijiet varji
Artikolu 5 8 1 — Dħul mill-ħlasijiet maħruġa mill-kumpaniji tal-assigurazzjoni — Dħul assenjat
Dan l-artikolu jinkludi wkoll ir-rifużjoni mill-assigurazzjoni tal-pagi tal-uffiċjali involuti f'inċidenti.
Titolu 6 — Kontribuzzjonijiet u rifużjonijiet fil-qafas tal-ftehim u tal-programmi tal-Unjoni
Kapitolu 6 6 — Kontribuzzjonijiet u rifużjonijiet oħra
Artikolu 6 6 0 — Kontribuzzjonijiet u rifużjonijiet oħra
Partita 6 6 0 0 — Kontribuzzjonijiet u rifużjonijiet oħra
Titolu 9 — Dħul varju
Kapitolu 9 0 — Dħul varju
Artikolu 9 0 0 — Dħul varju
Dan l-artikolu huwa maħsub biex jiġbor fih id-dħul varju.
Id-dettalji tal-infiq u d-dħul mis-self jew mill-kiri jew mill-għoti tas-servizzi taħt dan l-artikolu huma indikati f'anness ta' dan il-baġit.
Nefqa — Nefqa
Titolu 1 — Persuni li jaħdmu mal-istituzzjoni
Kapitolu 1 0 — Membri tal-istituzzjoni
Artikolu 1 0 0 — Salarji u allowances
Partita 1 0 0 0 — Salarji
Din l-approprjazzjoni hija maħsuba biex tkopri s-salarju stabbilit fl-Istatut tal-Membri Parlamentari.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 5 000.
L-Istatut tal-Membri tal-Parlament Ewropew, u b'mod partikolari l-Artikoli 9 u 10 tiegħu.
Miżuri ta' applikazzjoni tal-Istatut tal-Membri tal-Parlament Ewropew u speċjalment l-Artikoli 1 u 2.
Partita 1 0 0 4 — Spejjeż għall-vjaġġi regolari
Din l-approprjazzjoni hija maħsuba biex tkopri r-rifużjoni ta' nefqiet għall-vjaġġi u spejjeż ta' sussistenza marbuta ma' vjaġġi lejn il-postijiet ta' xogħol u minn dawn il-postijiet u ma' vjaġġi oħra fuq xogħol.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat li huwa EUR 25 000.
L-Istatut tal-Membri tal-Parlament Ewropew, u b'mod partikolari l-Artikolu 20 tiegħu.
Miżuri ta' implimentazzjoni tal-Istatut tal-Membri tal-Parlament Ewropew u speċjalment l-Artikoli 10 sa 21 u 24 tiegħu.
Partita 1 0 0 5 — Spejjeż oħra għall-vjaġġi
Din l-approprjazzjoni hija maħsuba biex tkopri r-rifużjoni ta' nefqiet għall-ivvjaġġar addizzjonali, spejjeż tal-ivvjaġġar li jkunu saru fl-Istat Membru fejn il-Membru tal-Parlament Ewropew ikun ġie elett.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 3 000.
Il-miżuri ta' implimentazzjoni tal-Istatut tal-Membri tal-Parlament Ewropew, u b'mod partikolari l-Artikoli 22 u 23 tagħhom.
Partita 1 0 0 6 — Spejjeż għall-vjaġġi regolari
Din l-approprjazzjoni hija maħsuba biex tkopri, b'konformità mal-miżuri ta' implimentazzjoni tal-Istatut tal-Membri tal-Parlament Ewropew, l-ispejjeż li jirriżultaw mill-attivitajiet parlamentari tal-Membri.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 170 000.
Il-miżuri ta' implimentazzjoni tal-Istatut tal-Membri tal-Parlament Ewropew, u b'mod partikolari l-Artikoli 25 sa 28 tagħhom.
Partita 1 0 0 7 — Allowances għat-twettiq tad-dmirijiet
Din l-approprjazzjoni hija maħsuba biex tkopri l-allowances għas-sussistenza u għar-rappreżentanza marbuta mal-kariga tal-President tal-Parlament Ewropew.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 100.
Id-Deċiżjoni tal-Bureau tas-17 ta' Ġunju 2009.
Artikolu 1 0 1 — Polza ta' assigurazzjoni kontra l-inċidenti, il-mard u ħlasijiet oħra tas-sigurtà soċjali
Partita 1 0 1 0 — Polza ta' assigurazzjoni kontra l-inċidenti, il-mard u ħlasijiet oħra tas-sigurtà soċjali
Din l-approprjazzjoni hija maħsuba biex tkopri poloz tal-assigurazzjoni kontra l-inċidenti u l-ispejjeż mediċi tal-Membri Parlamentari u r-riskji ta' serq ta' oġġetti personali tal-Membri Parlamentari.
Hija maħsuba wkoll biex tassigura u tassisti lill-Membri f'każ ta' ħtieġa ta' rimpatriju, waqt li jkunu fuq xi żjara uffiċjali, minħabba li jimirdu serjament, jisfaw vittmi ta' inċident jew ta' avvenimenti mhux previsti li jimpedixxuhom milli jkomplu l-vjaġġ tagħhom. L-assistenza tinkludi l-organizzazzjoni tar-rimpatriju tal-Membru u l-assunzjoni tal-ispejjeż relatati.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 200 000.
L-Istatut tal-Membri tal-Parlament Ewropew, u b'mod partikolari l-Artikoli 18 u 19 tiegħu.
Il-Miżuri ta' implimentazzjoni tal-Istatut tal-Membri tal-Parlament Ewropew, b'mod partikolari l-Artikoli 3 sa 9, u 29 tagħhom.
Ir-Regoli komuni rigward l-assigurazzjoni kontra l-inċidenti, il-mard ikkawżat mix-xogħol tal-uffiċjali tal-Unjoni Ewropea.
Ir-Regoli komuni rigward l-assigurazzjoni kontra r-riskji tal-mard tal-uffiċjali tal-Komunitajiet Ewropej.
Id-Deċiżjoni tal-Kummissjoni li tistabbilixxi dispożizzjonijiet ġenerali ta' eżekuzzjoni fir-rigward tar-rimborż tal-ispejjeż mediċi.
Partita 1 0 1 2 — Miżuri speċifiċi għall-benefiċċju tal-Membri tal-Parlament li għandhom diżabilità
Din l-approprjazzjoni hija maħsuba biex tkopri ċerti spejjeż meħtieġa biex tkun fornuta assistenza lil Membru tal-Parlament Ewropew li jkollu diżabilità.
Il-Miżuri ta' implimentazzjoni tal-Istatut tal-Membri tal-Parlament Ewropew, u b'mod partikolari l-Artikolu 30 tagħhom.
Artikolu 1 0 2 — Allowances tranżitorji
Din l-approprjazzjoni hija maħsuba biex tkopri l-finanzjament ta' allowance tranżitorja fi tmiem il-mandat ta' Membru Parlamentari.
L-Istatut tal-Membri tal-Parlament Ewropew, u b'mod partikolari l-Artikolu 13 tiegħu.
Miżuri ta' implimentazzjoni tal-Istatut tal-Membri tal-Parlament Ewropew u speċjalment l-Artikoli 45 sa 48 u 77 tiegħu.
Artikolu 1 0 3 — Pensjonijiet
Partita 1 0 3 0 –– Pensjonijiet tal-irtirar (PEAM)
Din l-approprjazzjoni hija maħsuba biex tkopri l-ħlas ta' pensjoni tal-irtirar wara t-tmiem tal-mandat ta' Membru Parlamentari.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 150 000.
Il-miżuri ta' implimentazzjoni tal-Istatut tal-Membri tal-Parlament Ewropew, u b'mod partikolari l-Artikolu 75 tagħhom, u l-Anness III tar-Regoli dwar l-ispejjeż u l-allowances tal-Membri (ir-"Regoli PEAM").
Partita 1 0 3 1 — Pensjonijiet tal-invalidità (PEAM)
Din l-approprjazzjoni hija maħsuba biex tkopri l-ħlas ta' pensjoni tal-invalidità lill-Membru Parlamentari matul il-mandat tiegħu.
Il-Miżuri ta' implimentazzjoni tal-Istatut tal-Membri tal-Parlament Ewropew, u b'mod partikolari l-Artikolu 75 tagħhom, u l-Anness II tar-Regoli dwar l-ispejjeż u l-allowances tal-Membri (ir-"Regoli PEAM").
Partita 1 0 3 2 — Pensjoni ta' superstiti (PEAM)
Din l-approprjazzjoni hija maħsuba biex tkopri l-ħlas ta' pensjoni ta' superstiti u/jew tal-orfni f'każ ta' mewt ta' Membru Parlamentari jew ta' ex Membru Parlamentari.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 15 000.
Il-miżuri ta' implimentazzjoni tal-Istatut tal-Membri tal-Parlament Ewropew, u b'mod partikolari l-Artikolu 75 tagħhom, u l-Anness I tar-Regoli dwar l-ispejjeż u l-allowances tal-Membri tal-Parlament Ewropew (ir-"Regoli PEAM").
Partita 1 0 3 3 — Skemi ta' pensjonijiet volontarji għall-Membri
Din l-approprjazzjoni hija maħsuba biex tkopri s-sehem tal-istituzzjoni fl-iskema tal-pensjoni komplementari volontarja tal-Membri.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 500.
L-Istatut tal-Membri tal-Parlament Ewropew, u b'mod partikolari l-Artikolu 27 tiegħu.
Il-miżuri ta' implimentazzjoni tal-Istatut tal-Membri tal-Parlament Ewropew, u b'mod partikolari l-Artikolu 76 tagħhom u l-Anness VII tar-Regoli dwar l-ispejjeż u l-allowances tal-Membri (ir-"Regoli PEAM").
Artikolu 1 0 5 — Korsijiet tal-lingwi u tal-kompjuter
Din l-approprjazzjoni hija maħsuba biex tkopri l-ispejjeż tal-korsijiet tal-lingwi u tal-kompjuter għall-Membri.
Il-Miżuri ta' implimentazzjoni tal-Istatut tal-Membri tal-Parlament Ewropew, u b'mod partikolari l-Artikolu 44 tagħhom.
Id-Deċiżjoni tal-Bureau tat-23 ta' Ottubru 2017 dwar korsijiet tal-lingwi u tal-kompjuter għall-Membri.
Kapitolu 1 2 — Uffiċjali u persunal temporanju
Artikolu 1 2 0 — Remunerazzjoni u drittijiet oħra
Partita 1 2 0 0 — Remunerazzjonijiet u allowances
Din l-approprjazzjoni hija prinċipalment maħsuba biex tkopri, għal uffiċjali u aġenti temporanji li għandhom impjieg li jidher fl-organigramma:
— salarji, allowances u benefiċċji relatati mas-salarji,
— ir-riskji tal-mard, tal-inċidenti, ta' mard professjonali u ħlasijiet oħra tas-sigurtà soċjali,
— l-allowances għas-sahra,
— il-benefiċċji u l-allowances l-oħra,
— il-ħlas tal-ispejjeż tal-vjaġġi għall-uffiċjali jew għall-aġenti temporanji, għall-konjuġi tagħhom u għall-persuni dipendenti minnhom, mill-post tal-impjieg sal-post tal-oriġini,
— l-impatt tal-koeffiċjenti korrettivi applikabbli għar-remunerazzjoni u l-proporzjon ta' emolumenti trasferiti lejn pajjiż ieħor minn dak tal-impjieg,
— ir-riskji tal-qgħad għall-aġenti temporanji kif ukoll il-ħlasijiet li għandhom isiru mill-istituzzjoni favur aġenti temporanji sabiex ikunu kostitwiti jew miżmuma d-drittijiet tagħhom għall-pensjoni fil-pajjiż ta' oriġini tagħhom.
Hija maħsuba wkoll biex tkopri l-ħlas tal-assigurazzjoni "inċidenti waqt attivitajiet sportivi" għall-persuni li jużaw iċ-ċentru sportiv tal-Parlament Ewropew fi Brussell u fi Strasburgu.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 450 000.
Ir-Regolamenti tal-Persunal għall-Uffiċjali tal-Unjoni Ewropea.
Il-Kondizzjonijiet tal-Impjieg tal-Aġenti l-Oħra tal-Unjoni Ewropea.
Partita 1 2 0 2 — Sahra mħallsa
Din l-approprjazzjoni hija maħsuba biex tkopri l-ħlas ta' ħin supplimentari skont il-kondizzjonijiet previsti fil-bażi ġuridika.
Ir-Regolamenti tal-Persunal tal-Uffiċjali tal-Unjoni Ewropea, u b'mod partikolari l-Artikolu 56 tagħhom u l-Anness VI tagħhom.
Partita 1 2 0 4 — Drittijiet marbuta mad-dħul fis-servizz, trasferimenti jew tluq mis-servizz
— l-ispejjeż tal-vjaġġi ta' uffiċjali u ta' aġenti temporanji (inkluż il-membri tal-familji tagħhom) li jidħlu fis-servizz jew jitilqu mis-servizz jew li jgħaddu minn bidla li timplika riorganizzazzjoni ġeografika,
— l-allowances ta' installazzjoni u ta' installazzjoni mill-ġdid u ta' trasferiment li jingħataw lill-uffiċjali u aġenti temporanji li jkollhom ibiddlu r-residenza wara li jibdew il-ħidma tagħhom, jew li jiġu trasferiti għal post tax-xogħol ġdid, jew meta jieqfu definittivament mill-ħidma tagħhom u jmorru jgħixu post ieħor,
— l-allowances ta' kuljum għal uffiċjali u aġenti temporanji li huma obbligati jbiddlu l-post ta' residenza meta jieħdu l-funzjonijiet tagħhom jew meta jiġu trasferiti għal post ta' ħidma ġdid,
— l-allowance għat-tkeċċija lil uffiċjal trainee gradwat, imkeċċi f'każ ta' nuqqas ċar ta' prestazzjoni,
— l-allowance ta' tmiem ta' kuntratt ta' aġent temporanju mill-istituzzjoni,
— id-differenza bejn ħlasijiet magħmula mill-persunal kuntrattwali għall-iskema ta' pensjoni ta' Stat Membru u dawk li għandhom jitħallsu għall-iskema tal-Unjoni f'każ ta' tiġdid ta' kuntratt.
Artikolu 1 2 2 — Allowances għall-irtirar kmieni mis-servizz
Partita 1 2 2 0 — Allowances fil-każ ta' persunal irtirat mix-xogħol jew li jibbenefika minn liv fl-interess tas-servizz
Din l-approprjazzjoni hija maħsuba biex tkopri l-allowances imħallsa:
— lill-uffiċjali assenjati għal status mhux attiv wara tnaqqis ta' għadd ta' postijiet fl-istituzzjoni,
— lill-uffiċjali li jitqiegħdu fuq liv minħabba bżonnijiet organizzattivi marbutin mal-ksib ta' kompetenzi ġodda fi ħdan l-istituzzjoni,
— lill-uffiċjali u lill-aġenti temporanji fil-qafas tal-gruppi politiċi li għandhom post ta' AD 16 jew AD 15 li rtiraw fl-interess tas-servizz.
Din tkopri wkoll il-kontribuzzjoni ta' min iħaddem għal assigurazzjoni tal-mard u l-impatt tad-differenzi applikabbli għal dawn l-allowances (bl-eċċezzjoni tal-benefiċjarji tal-Artikolu 42c tar-Regolamenti tal-Persunal li m'għandhomx id-dritt għall-koeffiċjent korrettiv).
Ir-Regolamenti tal-Persunal għall-uffiċjali tal-Unjoni Ewropea b'mod partikolari l-Artikoli 41, 42c u 50 u l-Anness VI tagħhom kif ukoll l-Artikolu 48a tal-Kondizzjonijiet tal-Impjieg applikabbli għall-Aġenti l-Oħra tal-Unjoni Ewropea.
Partita 1 2 2 2 — Allowances għal membri tal-persunal li l-impjieg tagħhom jitwaqqaf u skema speċjali għall-irtirar għall-uffiċjali u aġenti temporanji
— l-allowances pagabbli skont ir-Regolamenti tal-Persunal jew ir-Regolamenti tal-Kunsill (KE, Euratom, KEFA) Nru 2689/95 u (KE, Euratom) Nru 1748/2002,
— il-kontribuzzjoni ta' min iħaddem lejn assigurazzjoni kontra l-mard għall-benefiċjarji ta' dan l-allowance,
— l-impatt tal-koeffiċjenti korrettivi applikabbli għad-diversi allowances.
Ir-Regolamenti tal-Persunal tal-Uffiċjali tal-Unjoni Ewropea b'mod partikolari l-Artikoli 64 u 72 tagħhom.
Ir-Regolament tal-Kunsill (KE, Euratom, KEFA) Nru 2689/95 tas-17 ta' Novembru 1995 li jintroduċi miżuri speċjali biex jintemm is-servizz ta' aġenti temporanji tal-Komunitajiet Ewropej, bħala riżultat tal-adeżjoni tal-Awstrija, l-Finlandja u l-Iżvezja (ĠU L 280, 23.11.1995, p. 4).
Ir-Regolament tal-Kunsill (KE, Euratom) Nru 1748/2002 tat-30 ta' Settembru 2002 li jintroduċi, fil-kuntest tal-immodernizzar tal-istituzzjoni, miżuri speċjali biex jintemm is-servizz ta' Uffiċjali tal-Unjoni Ewropea maħtura f'kariga stabbilita fil-Parlament Ewropew u aġenti temporanji li jaħdmu fil-Gruppi Politiċi tal-Parlament Ewropew (ĠU L 264, 2.10.2002, p. 9).
Kapitolu 1 4 — Persunal ieħor u servizzi esterni
Artikolu 1 4 0 — Aġenti oħra u ħaddiema esterni
Partita 1 4 0 0 — Aġenti oħra — Segretarjat Ġenerali u gruppi politiċi
Din l-approprjazzjoni hija maħsuba l-aktar biex tkopri l-infiq li ġej:
— ir-remunerazzjonijiet, li jinkludu l-benefiċċji u l-allowances, tal-aġenti l-oħra, inklużi l-aġenti kuntrattwali u l-konsulenti speċjali (skont it-tifsira tal-Kondizzjonijiet tal-Impjieg tal-aġenti l-oħra tal-Unjoni Ewropea), il-ħlasijiet ta' min iħaddem għall-iskemi differenti ta' sigurtà soċjali għall-bżonnijiet bażiċi tal-Komunità kif ukoll l-impatt tal-adattament salarjali applikabbli għar-remunerazzjonijiet ta' dawn l-aġenti,
— l-impjieg ta' persunal temporanju permezz ta' aġenzija,
— il-fatturi maħruġa mill-PMO għall-impjieg ta' aġenti destinati li jittrattaw ir-reġistri amministrattivi tal-aġenti tal-Parlament Ewropew (speċjalment il-benefiċċji tal-qgħad, id-drittijiet għall-pensjoni, eċċ.).
Minn din l-approprjazzjoni huwa eskluż l-infiq fir-rigward:
— tal-aġenti l-oħra assenjati fid-Direttorat Ġenerali responsabbli għas-sigurtà u li jeżerċita funzjonijiet relatati mas-sigurtà tal-persuni u l-oġġetti, mas-sigurtà tal-informazzjoni kif ukoll mal-valutazzjoni tar-riskji,
— tal-aġenti l-oħra li jeżerċitaw il-funzjonijiet ta' xufiera fis-Segretarjat Ġenerali jew li jiżguraw il-koordinament tagħhom.
Parti minn din l-approprjazzjoni għandha tintuża għar-reklutaġġ ta' aġenti kuntrattwali b'diżabilità b'konformità mad-Deċiżjoni tal-Bureau tas-7 u d-9 ta' Lulju 2008.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 4 000 000.
Il-Kondizzjonijiet tal-Impjieg applikabbli għall-aġenti l-oħra tal-Unjoni Ewropea (Titoli IV, V u VI).
Id-Dispożizzjonijiet ġenerali ta' implimentazzjoni dwar il-kompetizzjonijiet u l-proċeduri ta' selezzjoni u l-gradi ta' uffiċjali u ta' aġenti oħra tal-Parlament Ewropew (Deċiżjoni tas-Segretarju Ġenerali tal-Parlament Ewropew tas-17 ta' Ottubru 2014).
Partita 1 4 0 1 — Aġenti oħra — Sigurtà
Din l-approprjazzjoni hija maħsuba l-aktar biex tkopri l-infiq li ġej fir-rigward tal-aġenti l-oħra assenjati fid-Direttorat Ġenerali responsabbli għas-sigurtà u li jeżerċitaw funzjonijiet relatati mas-sigurtà tal-persuni u l-oġġetti, mas-sigurtà tal-informazzjoni kif ukoll mal-valutazzjoni tar-riskji:
— ir-remunerazzjonijiet ta' aġenti kuntrattwali u aġenti kuntrattwali awżiljari, inklużi l-allowances u l-impatt tal-koeffiċjenti korrettivi applikabbli għar-remunerazzjonijiet ta' dawn l-aġenti.
Il-Kondizzjonijiet tax-Xogħol tal-aġenti l-oħra tal-Unjoni Ewropea (Titolu IV).
Partita 1 4 0 2 — Aġenti oħra — Xufiera fis-Segretarjat Ġenerali
Din l-approprjazzjoni hija prinċipalment maħsuba biex tkopri l-infiq li ġej fir-rigward tal-aġenti l-oħra li jeżerċitaw il-funzjonijiet ta' xufiera fis-Segretarjat Ġenerali jew li jiżguraw il-koordinament ta' dawn li ġejjin:
Partita 1 4 0 4 –– Traineeships, esperti nazzjonali sekondati, skambji ta' uffiċjali u żjarat ta' studju
— ir-remunerazzjonijiet tat-trainees gradwati (boroż ta' studju), inkluż kwalunkwe benefiċċju tal-unità domestika,
— l-ispejjeż tal-vjaġġi tat-trainees,
— l-ispejjeż supplimentari b'rabta diretta mad-diżabilità tagħhom,
— l-ispejjeż ta' assigurazzjoni tas-saħħa u ta' assigurazzjoni tal-inċidenti għat-trainees,
— l-ispejjeż relatati mal-organizzazzjoni tal-laqgħat ta' informazzjoni/taħriġ għat-trainees,
— il-ħlas ta' għotja lill-Kumitat tat-Traineeships Schuman,
— l-ispejjeż marbuta mad-disponibbiltà tal-persunal bejn il-Parlament u l-funzjonijiet pubbliċi tal-Istati Membri, tal-pajjiżi kandidati jew tal-organizzazzjonijiet internazzjonali, speċifikati fir-regoli,
— l-ispejjeż relatati mas-sekondar ta' esperti nazzjonali mal-Parlament Ewropew, b'mod partikolari l-allowances u l-ispejjeż tal-vjaġġi tagħhom,
— l-ispejjeż ta' assigurazzjoni tal-inċidenti għall-esperti nazzjonali sekondati,
— l-allowances għaż-żjarat ta' studji u boroż ta' studju,
— l-organizzazzjoni ta' skemi ta' taħriġ ta' interpreti tal-konferenzi u ta' tradutturi, speċjalment b'kollaborazzjoni mal-iskejjel tal-interpreti u l-universitajiet li joffru taħriġ fit-traduzzjoni, kif ukoll l-għoti ta' boroż ta' studju għat-taħriġ u għat-taħriġ professjonali avvanzat tal-interpreti u t-tradutturi, ix-xiri ta' materjal didattiku u spejjeż oħra relatati.
Ir-Regoli li jirregolaw l-'attachment' ta' uffiċjali tal-Parlament u membri temporanji tal-persunal tal-gruppi politiċi ma' awtoritajiet pubbliċi nazzjonali, entitajiet meqjusa bħal dawn l-awtoritajiet pubbliċi u organizzazzjonijiet internazzjonali (Deċiżjoni tal-Bureau tas-7 ta' Marzu 2005).
Ir-Regolament dwar is-sekondar ta' esperti nazzjonali mal-Parlament Ewropew (Deċiżjoni tal-Bureau tal-4 ta' Mejju 2009).
Regoli interni dwar traineeships u żjarat ta' studju mas-Segretarjat Ġenerali tal-Parlament Ewropew (Deċiżjonijiet tas-Segretarju Ġenerali tal-Parlament Ewropew tal-1 ta' Frar 2013 u tal-14 ta' Settembru 2018).
Partita 1 4 0 5 — Nefqa fuq l-interpretazzjoni
Din l-approprjazzjoni hija maħsuba biex tkopri n-nefqa li ġejja:
— ir-remunerazzjoni u l-allowances simili, il-kontribuzzjonijiet soċjali, l-ispejjeż għall-vjaġġi u spejjeż oħra tal-interpreti awżiljarji tal-konferenzi impjegati mill-Parlament Ewropew għal laqgħat organizzati mill-Parlament Ewropew għall-ħtiġijiet tiegħu jew għall-ħtiġijiet ta' istituzzjonijiet jew korpi oħra, f'każijiet fejn is-servizzi meħtieġa ma jkunux jistgħu jingħataw mill-interpreti uffiċjali jew temporanji tal-Parlament Ewropew,
— l-ispejjeż ta' operaturi, persunal tekniku u persuni responsabbli mill-ġestjoni tal-konferenzi għal-laqgħat imsemmija hawn fuq, f'każijiet fejn is-servizzi meħtieġa ma jkunux jistgħu jingħataw minn uffiċjali, aġenti temporanji jew aġenti oħra tal-Parlament Ewropew,
— l-ispejjeż marbuta mas-servizzi pprovduti lill-Parlament Ewropew minn interpreti li huma membri tal-persunal ta' istituzzjonijiet reġjonali, nazzjonali jew internazzjonali,
— l-ispejjeż marbuta mal-attivitajiet relatati mal-interpretazzjoni, b'mod partikolari t-tħejjija tal-laqgħat u t-taħriġ u s-selezzjoni tal-interpreti,
— l-ispejjeż imħallsa lill-Kummissjoni għall-ġestjoni tal-pagamenti lill-interpreti tal-konferenzi.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 2 600 000.
Il-Konvenzjoni li tistabbilixxi l-kondizzjonijiet tal-impjieg u l-emolumenti tal-aġenti interpreti tal-konferenzi (AIC) (u d-Dispożizzjonijiet ta' implimentazzjoni tagħhom) stabbilita fit-28 ta' Lulju 1999 hekk kif ġiet emendata fit-13 ta' Ottubru 2004 u riveduta fil-31 ta' Lulju 2008.
Partita 1 4 0 6 — Osservaturi
Din l-approprjazzjoni hija maħsuba biex tkopri l-ħlas tal-ispejjeż marbuta mal-osservaturi, f'konformità mal-Artikolu 13 tar-Regoli ta' Proċedura tal-Parlament Ewropew.
Artikolu 1 4 2 — Servizzi esterni tat-traduzzjoni
Din l-approprjazzjoni hija maħsuba biex tkopri s-servizzi ta' traduzzjoni, ta' editjar, ta' ttajpjar, ta' kodifikazzjoni u ta' assistenza teknika li jitwettqu minn partijiet terzi.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 50 000.
Kapitolu 1 6 — Infiq ieħor relatat mal-persuni li jaħdmu fl-istituzzjoni
Artikolu 1 6 1 — Nefqa relatata mal-ġestjoni tal-persunal
Partita 1 6 1 0 — Spejjeż għar-reklutaġġ
— l-ispejjeż tal-organizzazzjoni tal-kompetizzjonijiet previsti fl-Artikolu 3 tad-Deċiżjoni 2002/621/KE, kif ukoll l-ispejjeż tal-vjaġġi u ta' soġġorn tal-kandidati li jissejħu għal intervisti,
— l-ispejjeż tal-organizzazzjoni ta' proċeduri ta' selezzjoni tal-persunal.
F'każijiet motivati b'mod xieraq minn ħtiġijiet funzjonali u wara li jiġi kkonsultat l-Uffiċċju Ewropew għas-Selezzjoni tal-Persunal, din l-approprjazzjoni tista' tintuża għal kompetizzjonijiet organizzati mill-istituzzjoni nnifisha.
Ir-Regolamenti tal-Persunal tal-Uffiċjali tal-Unjoni Ewropea, u b'mod partikolari l-Artikoli 27 sa 31 tagħhom u l-Artikolu 33 u l-Anness III tagħhom.
Id-Deċiżjoni 2002/620/KE tal-Parlament Ewropew, tal-Kunsill, tal-Kummissjoni, tal-Qorti tal-Ġustizzja, tal-Qorti tal-Awdituri, tal-Kumitat Ekonomiku u Soċjali, tal-Kumitat u tar-Reġjuni u tal-Ombudsman Ewropew tal-25 ta' Lulju 2002 li tistabbilixxi Uffiċċju għas-Selezzjoni tal-Persunal tal-Komunitajiet Ewropej (ĠU L 197, 26.7.2002, p. 53) u d-Deċiżjoni 2002/621/KE tas-Segretarjat Ġenerali tal-Parlament Ewropew, il-Kunsill, il-Kummissjoni, ir-Reġistratur tal-Qorti tal-Ġustizzja, is-Segretarjat Ġenerali tal-Qorti tal-Awdituri, il-Kumitat Ekonomiku u Soċjali, il-Kumitat tar-Reġjuni, u r-Rappreżentant ta' l-Ombudsman Ewropew tal-25 ta' Lulju 2002 dwar l-organizzazzjonijiet u l-ħidma tal-Uffiċċju għas-selezzjoni tal-persunal tal-Komunitajiet Ewropej (ĠU L 197, 26.7.2002, p. 56).
Partita 1 6 1 2 — Tagħlim u żvilupp
Din l-approprjazzjoni hija maħsuba biex tkopri n-nefqa għat-taħriġ biex jittejbu l-ħiliet tal-persunal u r-rendiment u l-effiċjenza tal-istituzzjoni, pereżempju, permezz ta' korsijiet tal-lingwi għal-lingwi uffiċjali ta' ħidma.
Hija maħsuba wkoll biex tkopri n-nefqa marbuta mal-korsijiet ta' taħriġ oħra għall-Membri.
Ir-Regolamenti tal-Persunal tal-Uffiċjali tal-Unjoni Ewropea, u b'mod partikolari l-Artikolu 24a tagħhom.
Artikolu 1 6 3 — Miżuri li jassistu lill-persunal tal-istituzzjoni
Partita 1 6 3 0 — Servizzi soċjali
— fil-qafas ta' politika interistituzzjonali favur persuni b'diżabilità li jiffurmaw parti mill-kategoriji lil ġejjin:
— uffiċjali u aġenti temporanji f'impjieg attiv,
— il-konjuġi ta' uffiċjali u ta' aġenti temporanji f'impjieg attiv,
— it-tfal dipendenti fit-tifsira tar-Regolamenti tal-Persunal tal-Uffiċjali tal-Unjoni Ewropea,
ir-rimborż, fi ħdan il-limiti tar-riżorsi disponibbli fil-baġit u wara li jkunu ntużaw id-drittijiet nazzjonali fil-pajjiż ta' residenza jew ta' oriġini, ta' spejjeż mhux mediċi, li jkunu rikonoxxuti bħala neċessarji bħala riżultat tad-diżabilità u li jkunu ġustifikati kif xieraq u mhux rimborżati mir-reġim komuni tal-assigurazzjoni tal-mard,
— miżuri favur uffiċjali u aġenti li jinsabu f'qagħda partikolarment diffiċli,
— il-konċessjoni ta' għotja għall-kumitat għall-persunal u għal infiq inċidentali tas-servizzi soċjali. Il-kontribuzzjonijiet jew il-ħlas tal-ispejjeż mill-Kumitat għall-Persunal għal parteċipanti f'attività ta' assistenza soċjali se jkollhom l-għan li jiffinanzjaw attivitajiet li għandhom dimensjoni soċjali, kulturali jew lingwistika iżda mhu se jkun hemm l-ebda sussidju għal membri tal-persunal jew familji individwali,
— azzjonijiet oħra ta' natura soċjali, fil-livell istituzzjonali u interistituzzjonali, favur l-uffiċjali, aġenti oħra u l-persunal li rtira,
— il-finanzjament ta' miżuri speċifiċi għal akkomodazzjoni raġonevoli jew ta' spejjeż ta' analiżi medika jew soċjali għal uffiċjali u aġenti oħra b'diżabilitajiet waqt il-proċeduri ta' reklutaġġ jew li jeħtieġu għamara minħabba li ġara xi ħaġa matul il-karriera tagħhom, u t-trainees b'diżabilitajiet waqt il-proċeduri ta' għażla b'applikazzjoni tal-Artikolu 1d tar-Regolamenti tal-Persunal, b'mod partikolari l-assistenza personali fil-post tax-xogħol, inkluż it-trasport jew waqt missjonijiet.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 70 000.
Ir-Regolamenti tal-Persunal għall-Uffiċjali tal-Unjoni Ewropea, u b'mod partikolari l-Artikolu 1d, l-Artikolu 9(3), it-tielet subparagrafu, u l-Artikolu 76 tagħhom.
Partita 1 6 3 1 — Mobilità
Din l-approprjazzjoni hija maħsuba biex tkopri n-nefqa relatata mal-mobilità fid-diversi postijiet tax-xogħol.
Partita 1 6 3 2 — Relazzjonijiet soċjali bejn il-membri tal-persunal u miżuri soċjali oħra
Din l-approprjazzjoni hija maħsuba biex tħeġġeġ u tagħti appoġġ finanzjarju lil skemi għall-promozzjoni tal-kuntatti soċjali bejn il-persunal ta' nazzjonalitajiet differenti, bħal pereżempju sussidji għal klabbs, assoċjazzjonijiet, attivitajiet kulturali tal-persunal, kif ukoll biex issir kontribuzzjoni lejn l-infiq relatat ma' ċentru permanenti fejn persuni jiltaqgħu (attivitajiet kulturali u sportivi, faċilitajiet tal-ikel, eċċ.) fil-ħin liberu tagħhom.
Hija tkopri wkoll il-parteċipazzjoni finanzjarja fl-attivitajiet soċjali interistituzzjonali.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 600 000.
Artikolu 1 6 5 — Attivitajiet relatati mal-persuni kollha li jaħdmu mal-istituzzjoni
Partita 1 6 5 0 — Servizz mediku
Din l-approprjazzjoni hija maħsuba biex tkopri l-ispejjeż tal-operat tas-servizzi mediċi, tas-Servizz tal-Ġestjoni tal-Liv tal-Mard u tal-Unità tal-Prevenzjoni u l-Benesseri fuq il-Post tax-Xogħol fit-tliet postijiet tax-xogħol, inkluż ix-xiri ta' materjal, prodotti farmaċewtiċi, eċċ., l-ispejjeż marbuta mal-visti mediċi fil-qafas tal-mediċina okkupazzjonali, mal-visti mediċi għall-impjieg, mal-visti perjodiċi u s-sorveljanza tas-saħħa għall-postijiet ta' xogħol fil-qasam tas-sigurtà, ta' viġilanza u ta' riskju definit, mal-perizji mediċi, mal-ergonomija, mal-ispejjeż ikkawżati mill-operat tal-Kumitat tal-Invalidità, l-arbitraġġi u l-konsulenza ta' esperti, kif ukoll l-ispejjeż marbuta ma' servizzi esterni mogħtija minn speċjalisti mediċi, paramediċi li jkunu meqjusa neċessarji mit-tobba konsulenti.
Hija tkopri wkoll in-nefqa għax-xiri ta' ċertu apparat li jkun meqjus neċessarju fil-qasam mediku, kif ukoll in-nefqa marbuta mal-persunal mediku, paramediku jew ma' supplenti temporanji.
Ir-Regolamenti tal-Persunal tal-Uffiċjali tal-Unjoni Ewropea, u b'mod partikolari l-Artikolu 33, l-Artikolu 59 tagħhom u l-Artikolu 8 tal-Anness II tagħhom.
Partita 1 6 5 2 — Spejjeż għall-forniment tal-ikel
Din l-approprjazzjoni hija maħsuba biex tkopri l-ispejjeż għall-forniment tal-ikel.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 100 000.
Partita 1 6 5 4 — Faċilitajiet li jieħdu ħsieb it-tfal
Din l-approprjazzjoni hija maħsuba biex tkopri s-sehem tal-Parlament Ewropew fin-nefqa organizzattiva u tal-forniment ta' servizzi għall-faċilitajiet interni li jieħdu ħsieb it-tfal kif ukoll għal dawk esterni li magħhom ikun ġie konkluż ftehim.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 3 300 000.
Partita 1 6 5 5 — Kontribuzzjoni tal-Parlament Ewropew għall-Iskejjel Ewropej tat-Tip II akkreditati
Implimentazzjoni tad-Deċiżjoni tal-Kummissjoni C(2013) 4886 tal-1 ta' Awwissu 2013 dwar l-implimentazzjoni tal-kontribuzzjoni tal-UE mħallsa fuq bażi prorata lill-iskejjel akkreditati mill-Bord ta' Tmexxija tal-Iskejjel Ewropej skont in-numru ta' tfal tal-persunal tal-UE rreġistrati, li tieħu post id-Deċiżjoni tal-Kummissjoni C(2009) 7719 tal-14 ta' Ottubru 2009 kif emendata bid-Deċiżjoni tal-Kummissjoni C(2010) 7993 tat-8 ta' Diċembru 2010 (ĠU C 222, 2.8.2013, p. 8).
Din l-approprjazzjoni hija maħsuba biex tkopri l-kontribuzzjoni tal-Parlament Ewropew għall-Iskejjel Ewropej tat-Tip II akkreditati mill-Bord ta' Tmexxija tal-Iskejjel Ewropej jew ir-rimborż tal-kontribuzzjoni mħallsa mill-Kummissjoni f'isem il-Parlament Ewropew għall-Iskejjel Ewropej tat-Tip II akkreditati mill-Bord ta' Tmexxija tal-Iskejjel Ewropej. Hija tkopri l-ispejjeż relatati ma' ulied il-membri tal-persunal tal-Parlament Ewropew li jaqgħu taħt ir-Regolamenti tal-Persunal u li huma miktubin f'dawn l-iskejjel.
Titolu 2 — Bini, għamara, tagħmir u nefqiet varji għall-operat amministrattiv
Billi l-kumpaniji tal-assigurazzjoni m'għadhomx ikopru r-riskju ta' tilwim industrijali u ta' attentati terroristiċi li għalihom huma esposti l-binjiet tal-Parlament Ewropew, dan għandu jkun kopert mill-baġit ġenerali tal-Unjoni Ewropea.
Għalhekk, l-approprjazzjonijiet imniżżlin f'dan it-Titolu jkopru l-infiq kollu rigward danni kkawżati minn tilwim industrijali u attentati terroristiċi.
Kapitolu 2 0 — Bini u nefqiet relatati
Artikolu 2 0 0 — Bini
Partita 2 0 0 0 — Kirjiet
Din l-approprjazzjoni hija maħsuba biex tkopri l-kirjiet marbuta ma' binjiet jew partijiet ta' binjiet okkupati mill-Parlament Ewropew.
Hija tkopri wkoll it-taxxa fuq il-proprjetà marbuta ma' dawn il-binjiet. Il-kirjiet jiġu kkalkulati fuq 12-il xahar u fuq il-bażi ta' kuntratti eżistenti jew li qed jitħejjew, li normalment jistipulaw indiċizzazzjoni fuq l-għoli tal-ħajja jew fuq il-prezz tal-bini.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 3 000 000.
Il-kontribuzzjonijiet finanzjarji mill-Istati Membri jew mill-aġenziji jew l-entitajiet pubbliċi tagħhom fil-forma ta' finanzjament jew ħlas lura ta' spejjeż u ta' ħlasijiet assoċjati marbuta max-xiri jew użu ta' art jew ta' bini, kif ukoll ta' ħlasijiet fir-rigward ta' binjiet jew faċilitajiet tal-istituzzjoni, għandhom jitqiesu bħala dħul assenjat estern fi ħdan it-tifsira tal-Artikolu 21(2) tar-Regolament Finanzjarju.
Partita 2 0 0 1 — Ħlasijiet ta' ċnus
Din l-approprjazzjoni hija maħsuba biex tkopri l-ħlasijiet ta' ċnus marbuta ma' binjiet jew ma' partijiet ta' binjiet koperti minn kuntratti li jinsabu fis-seħħ jew kuntratti li qed jitħejjew.
Partita 2 0 0 3 — Akkwist ta' bini
Din l-approprjazzjoni hija maħsuba biex tkopri l-akkwist ta' bini. Is-sussidji li jikkonċernaw l-artijiet u t-tħejjija tas-sit tal-kostruzzjoni tagħhom għandhom jiġu ttrattati b'konformità mar-Regolament Finanzjarju.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 13 000.
Partita 2 0 0 7 — Kostruzzjoni ta' bini u sistemazzjoni fil-bini
— il-kostijiet ta' kostruzzjoni ta' bini (xogħlijiet, onorarji tal-konsulenti, l-għamara u l-fornituri inizjali meħtieġa biex il-bini jibda jopera u kull kost relatat),
— il-kostijiet tax-xogħlijiet ta' sistemazzjoni u nefqa oħra marbuta ma' dawn ix-xogħlijiet (partikolarment spejjeż tal-perit, tal-iniġinier, eċċ.).
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 472 000.
Partita 2 0 0 8 — Ġestjoni tal-proprjetà speċifika
Din l-approprjazzjoni hija maħsuba biex tkopri n-nefqa f'dik li hi ġestjoni tal-proprjetà immobbli li mhijiex speċifikament prevista f'Artikoli oħra ta' dan il-Kapitolu, speċjalment għal:
— il-ġestjoni u t-trattament tal-iskart,
— l-ispezzjonijiet obbligatorji, spezzjonijiet tal-kwalità, perizji, awditjar, sorveljanza tal-konformità, eċċ.,
— il-librerija teknika,
— l-assistenza għall-ġestjoni (building helpdesk),
— il-ġestjoni tal-pjanti tal-bini u tal-materjal informattiv,
— nefqa oħra.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 268 000.
Artikolu 2 0 2 — Spejjeż relatati mal-bini
Partita 2 0 2 2 — Manutenzjoni, żamma, operat u tindif tal-bini
Din l-approprjazzjoni hija maħsuba biex tkopri l-ispejjeż ta' manutenzjoni, żamma, operat u tindif, skont il-kuntratti fis-seħħ, tal-bini (l-uffiċċji u t-tagħmir tekniku) okkupat, b'kiri mill-Parlament Ewropew jew ta' proprjetà tiegħu.
Qabel it-tiġdid jew il-konklużjoni tal-kuntratti, l-istituzzjoni għandha tikkonsulta mal-istituzzjonijiet l-oħra dwar il-kundizzjonijiet kuntrattwali (prezz, munita magħżula, indiċizzazzjoni, tul, klawsoli oħra) miksuba minn kull waħda minnhom u bi qbil mal-Artikolu 104 tar-Regolament Finanzjarju.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 479 000.
Partita 2 0 2 4 — Konsum tal-enerġija
Din l-approprjazzjoni hija maħsuba b'mod partikolari biex tkopri l-ispejjeż tal-konsum tal-ilma, tal-gass, tal-elettriku u tat-tisħin.
Partita 2 0 2 6 — Sigurtà u sorveljanza tal-bini
Din l-approprjazzjoni hija maħsuba biex essenzjalment tkopri l-ispejjeż tal-għassa u tas-sorveljanza tal-bini okkupat mill-Parlament Ewropew fit-tliet postijiet abitwali ta' xogħol u fl-uffiċċji tal-informazzjoni tiegħu fl-Unjoni kif ukoll fl-uffiċċji fil-pajjiżi terzi.
Partita 2 0 2 8 — Assigurazzjoni
Din l-approprjazzjoni hija maħsuba biex tkopri l-ħlas ta' primjums tal-assigurazzjoni.
Kapitolu 2 1 — Proċessar ta' data, tagħmir u għamara
Fil-qasam tal-akkwist pubbliku, l-istituzzjoni tikkonsulta mal-istituzzjonijiet l-oħra dwar il-kundizzjonijiet kuntrattwali miksuba minn kull istituzzjoni individwali.
Artikolu 2 1 0 — Informatika u telekomunikazzjonijiet
Partita 2 1 0 0 — Informatika u telekomunikazzjonijiet — attivitajiet rikorrenti tal-funzjonament — Attivitajiet
Din l-approprjazzjoni hija maħsuba biex tkopri n-nefqa marbuta max-xiri, il-kiri, iż-żamma u l-manutenzjoni ta' hardware u ta' software u mal-assistenza esterna minn entitajiet ta' servizzi u konsulenti tal-informatika għall-attivitajiet rikorrenti meħtieġa għall-funzjonament tajjeb tas-sistemi informatiċi u tat-telekomunikazzjonijiet tal-Parlament Ewropew. Din in-nefqa tirrigwarda partikolarment is-sistemi taċ-ċentru informatiku u tat-telekomunikazzjonijiet, l-informatika dipartimentali u l-ġestjoni tan-netwerk.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 625 000.
Partita 2 1 0 1 — Informatika u telekomunikazzjonijiet — Attivitajiet rikorrenti tal-funzjonament — Infrastruttura
Din l-approprjazzjoni hija maħsuba biex tkopri n-nefqa marbuta max-xiri, il-kiri, iż-żamma u l-manutenzjoni ta' hardware u ta' software u mal-assistenza esterna minn entitajiet ta' servizzi u konsulenti tal-informatika għall-attivitajiet rikorrenti ta' ġestjoni u żamma tal-infrastrutturi relatati mas-sistemi informatiċi u tat-telekomunikazzjonijiet tal-Parlament Ewropew. Din in-nefqa tirrigwarda partikolarment l-infrastruttura relatata man-netwerks, kejbils, telekomunikazzjonijiet, tagħmir individwali kif ukoll sistemi ta' votazzjoni.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 130 000.
Partita 2 1 0 2 — Informatika u telekomunikazzjonijiet — Attivitajiet rikorrenti tal-funzjonament — Sostenn ġenerali lill-utenti
Din l-approprjazzjoni hija maħsuba biex tkopri n-nefqa marbuta max-xiri, il-kiri, iż-żamma u l-manutenzjoni ta' hardware u ta' software u mal-assistenza esterna minn entitajiet ta' servizzi u konsulenti tal-informatika għall-attivitajiet rikorrenti ta' għajnuna u ta' sostenn ġenerali lill-utenti fir-rigward tas-sistemi informatiċi u tat-telekomunikazzjonijiet tal-Parlament Ewropew. Din in-nefqa tirrigwarda s-servizzi ta' sostenn għall-Membri Parlamentari u għall-utenti l-oħra, b'mod partikolari għall-applikazzjonijiet amministrattivi, leġiżlattivi, użati fl-oqsma tas-sigurtà u tas-sikurezza kif ukoll dawk relatati mal-komunikazzjoni.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 45 000.
Partita 2 1 0 3 — Informatika u telekomunikazzjonijiet — Attivitajiet rikorrenti tal-funzjonament — Ġestjoni ta' applikazzjonijiet ICT
Din l-approprjazzjoni hija maħsuba biex tkopri n-nefqa fuq ix-xiri, il-kiri, iż-żamma u l-manutenzjoni ta' hardware u ta' software u x-xogħol marbut magħhom, kif ukoll in-nefqa fuq l-assistenza ta' kumpaniji ta' servizzi u ta' konsulenti għall-attivitajiet rikorrenti ta' ġestjoni tal-applikazzjonijiet ICT għall-istituzzjoni. Din in-nefqa tirrigwarda partikolarment l-applikazzjonijiet relatati mal-Membri, mal-komunikazzjoni, mas-sigurtà u mas-sikurezza, kif ukoll l-applikazzjonijiet amministrattivi u leġiżlattivi.
Hija maħsuba biex tkopri wkoll in-nefqa rigward l-għodda tal-ICT iffinanzjati b'mod konġunt fil-qafas tal-kooperazzjoni interistituzzjonali fil-qasam tal-lingwi, wara d-deċiżjonijiet meħuda mill-Kumitat Interistituzzjonali tat-Traduzzjoni u l-Interpretazzjoni.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 32 000.
Partita 2 1 0 4 — Informatika u telekomunikazzjonijiet — Investimenti fl-infrastrutturi
Din l-approprjazzjoni hija maħsuba biex tkopri n-nefqa marbuta max-xiri ta' hardware u ta' software u mal-assistenza esterna minn entitajiet ta' servizzi u konsulenti tal-informatika għall-investimenti relatati mal-infrastrutturi tas-sistemi informatiċi u tat-telekomunikazzjonijiet tal-Parlament Ewropew. L-investimenti jirrigwardaw partikolarment is-sistemi taċ-ċentru informatiku u ta' telekomunikazzjonijiet, in-netwerks, il-kejbils, kif ukoll is-sistemi ta' vidjokonferenzi.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 102 000.
Partita 2 1 0 5 — Informatika u telekomunikazzjonijiet — Investimenti fil-proġetti
Din l-approprjazzjoni hija maħsuba biex tkopri n-nefqa marbuta max-xiri ta' hardware u ta' software kif ukoll in-nefqa ta' assistenza ta' kumpaniji ta' servizzi u ta' konsulenza għall-investimenti relatati mal-proġetti ICT eżistenti jew ġodda. L-investimenti jirrigwardaw partikolarment applikazzjonijiet relatati mal-Membri Parlamentari, l-applikazzjonijiet leġiżlattivi, amministrattivi, finanzjarji, tal-komunikazzjoni, tas-sigurtà u tas-sikurezza kif ukoll dawk relatati mal-governanza tal-ICT.
Artikolu 2 1 2 — Għamara
Din l-approprjazzjoni hija maħsuba biex tkopri x-xiri, il-kiri, iż-żamma u t-tiswija ta' għamara, b'mod partikolari x-xiri ta' għamara ergonomika tal-uffiċċji, is-sostituzzjoni ta' għamara antikwata u bla użu kif ukoll magni tal-uffiċċji. Din l-approprjazzjoni hija maħsuba wkoll biex tkopri n-nefqa differenti ta' ġestjoni tal-beni mobbli tal-Parlament Ewropew.
Artikolu 2 1 4 — Materjal u installazzjonijiet tekniċi
Din l-approprjazzjoni hija maħsuba għax-xiri, il-kiri, iż-żamma u t-tiswija ta' materjal u ta' installazzjonijiet tekniċi kif ukoll għall-ġestjoni tagħhom, b'mod partikolari:
— bosta tipi ta' materjal u ta' installazzjonijiet tekniċi, fissi jew mobbli, marbuta mal-pubblikazzjoni, is-sigurtà (inkluż is-software), il-kantins, il-bini, it-taħriġ għall-persunal, iċ-ċentri sportivi tal-istituzzjoni, eċċ.,
— tagħmir, b'mod partikolari tat-tipografija, tas-servizz tat-telefon, tal-kantins, tal-ħwienet, tas-sigurtà, tas-servizz tekniku tal-konferenzi, tas-settur awdjoviżiv, eċċ.,
— materjal speċjali (elettroniku, informatiku, elettriku) flimkien mas-servizzi esterni relatati.
Din l-approprjazzjoni tkopri wkoll l-ispejjeż għar-riklamar għall-bejgħ mill-ġdid u għall-iskrappjar ta' oġġetti li m'għadhomx jaħdmu kif ukoll l-ispejjeż marbutin mal-assistenza teknika (konsulenza) għal dossiers li jeħtieġu għarfien espert estern.
Din l-approprjazzjoni tkopri wkoll l-ispejjeż marbuta mas-servizzi ta' trasport tat-tagħmir meħtieġ għall-forniment ta' servizzi tekniċi ta' konferenzi fil-post fejn intalbu minn Membru, delegazzjoni, grupp politiku jew organu tal-Parlament Ewropew fid-dinja kollha. Dawn l-ispejjeż jinkludu l-ispejjeż ta' trasport kif ukoll il-kostijiet amministrattivi kollha marbuta.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 190 000.
Artikolu 2 1 6 — Trasport ta' Membri, persuni oħra u ta' oġġetti
Din l-approprjazzjoni hija maħsuba biex tkopri x-xiri, iż-żamma, l-użu u t-tiswija ta' vetturi (il-flotta tal-karozzi u tar-roti) u l-kiri ta' vetturi, taxis, kowċis u trakkijiet, b'xufier jew mingħajru, inkluża l-assigurazzjoni li tikkorrispondi ma' dawn u spejjeż oħra ta' ġestjoni. Fit-tiġdid tal-flotta tal-karozzi u fix-xiri, fil-lokazzjoni jew fil-kiri tal-vetturi, tingħata preferenza għall-vetturi li l-inqas iniġġsu, bħall-vetturi ibridi.
Kapitolu 2 3 — Nefqa amministrattiva kurrenti
Artikolu 2 3 0 — Kanċellerija, fornituri għall-uffiċċji u oġġetti għall-konsum diversi
Din l-approprjazzjoni hija maħsuba biex tkopri x-xiri ta' karti, enveloppi, fornituri għall-uffiċċji, prodotti għat-tipografija u għall-workshops tar-riproduzzjoni, eċċ. kif ukoll l-ispejjeż ta' ġestjoni relatati.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 73 000.
Artikolu 2 3 1 — Tariffi finanzjarji
Din l-approprjazzjoni hija maħsuba biex tkopri l-ispejjeż bankarji (kummissjonijiet, prijmjums ta' skambju, spejjeż diversi) u l-ispejjeż finanzjarji l-oħra, fosthom l-ispejjeż marbuta mal-finanzjament tal-bini.
Artikolu 2 3 2 — Spejjeż legali u danni
— l-ispejjeż li l-Parlament Ewropew jista' jiġi obbligat iħallas mill-Qorti tal-Ġustizzja, mill-Qorti Ġenerali jew mill-qrati nazzjonali,
— in-nefqiet għas-servizzi ta' avukati esterni li jirrappreżentaw lill-Parlament Ewropew fil-qrati tal-Unjoni u nazzjonali, kif ukoll in-nefqiet għas-servizzi ta' konsulenti legali jew esperti biex jgħinu lis-Servizz Legali,
— ir-rifużjoni ta' spejjeż għas-servizzi ta' avukat fil-kuntest tal-proċeduri dixxiplinari u simili,
— spejjeż ta' danni u interessi,
— l-ammont tal-kumpensi approvati bi ftehim bonarju, skont l-applikazzjoni tal-Kapitolu 11 tat-Titolu III tar-Regoli ta' Proċedura tal-Qorti Ġenerali,
— multi amministrattivi tal-Kontrollur Ewropew għall-Protezzjoni tad-Data.
Regolament (UE) 2018/1725 tal-Parlament Ewropew u tal-Kunsill tat-23 ta' Ottubru 2018 dwar il-protezzjoni ta' persuni fiżiċi fir-rigward tal-ipproċessar ta' data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta' tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).
Artikolu 2 3 6 — Servizzi postali u ta' ġarr
Din l-approprjazzjoni hija maħsuba biex tkopri t-tariffi postali, l-ipproċessar u l-kunsinna ta' oġġetti permezz tas-servizzi postali nazzjonali jew permezz ta' kumpaniji privati tal-ġarr.
Hija wkoll maħsuba biex tkopri servizzi pprovduti fil-qasam tal-posta.
Artikolu 2 3 7 — Rilokazzjonijiet
Din l-approprjazzjoni hija maħsuba biex tkopri l-ispejjeż marbuta max-xogħol tar-rilokazzjoni u tal-manutenzjoni magħmula permezz ta' kumpaniji ta' rilokazzjoni jew minn persunal temporanju pprovdut minn aġenziji esterni.
Artikolu 2 3 8 — Nefqiet amministrattivi oħra
— l-assigurazzjonijiet li mhumiex previsti b'mod speċifiku f'xi partita oħra;
— ix-xiri u l-manutenzjoni ta' uniformijiet għall-uxxiera, għax-xufiera, għar-receptionists, għall-ħaddiema tal-imħażen, għall-persuni li jaħdmu fil-ġarr u l-persunal impjegat fl-Unità taż-Żjarat u s-Seminars, fis-servizz tal-Parlamentarium, fis-servizzi mediċi, fis-servizzi ta' sigurtà, fis-servizzi ta' manutenzjoni tal-bini u fis-servizzi tekniċi differenti,
— nefqa varja għall-operat u l-ġestjoni, inklużi l-ispejjeż ta' ġestjoni mħallsa lill-PMO fir-rigward tal-pensjonijiet statutorji tal-ex Membri, l-ispejjeż relatati mal-kontroll tas-sigurtà tal-persuni esterni li jaħdmu fil-bini jew fis-sistemi tal-Parlament Ewropew, ix-xiri ta' proprjetà mobbli jew ta' servizzi mhux speċifikament previsti f'partita oħra,
— xiri varju marbut mal-attivitajiet tal-Iskema ta' ġestjoni u verifika ambjentali (EMAS) (kampanji promozzjonali, eċċ.).
Artikolu 2 3 9 — L-attivitajiet tal-EMAS, inkluż il-promozzjoni, u l-iskema tal-Parlament Ewropew ta' kumpens għall-emissjonijiet tal-karbonju
Din l-approprjazzjoni hija maħsuba biex tkopri n-nefqa relatata mal-attivitajiet tal-EMAS li jimmiraw li jtejbu l-prestazzjoni ambjentali tal-Parlament Ewropew, inkluż il-promozzjoni ta' dawn l-attivitajiet, u għall-iskema tal-Parlament Ewropew ta' kumpens għall-emissjonijiet tal-karbonju.
Titolu 3 — Nefqa għall-operat amministrattiv tal-istituzzjoni
Kapitolu 3 0 — Laqgħat u konferenzi
Artikolu 3 0 0 — Spejjeż għall-missjonijiet tal-persunal u vjaġġar fuq xogħol bejn it-tliet postijiet ta' xogħol
Din l-approprjazzjoni hija maħsuba biex tkopri n-nefqa marbuta mal-ivvjaġġar magħmul mill-persunal tal-istituzzjoni, mill-esperti nazzjonali sekondati, trainees u persunal ta' istituzzjonijiet Ewropej jew internazzjonali oħra mistiedna mill-istituzzjoni mill-post tal-impjieg lejn xi wieħed mit-tliet postijiet ta' xogħol tal-Parlament Ewropew (Brussell, il-Lussemburgu u Strasburgu) u għal missjonijiet lejn kull post ieħor barra mit-tliet postijiet ta' xogħol. In-nefqa koperta hija spejjeż tat-trasport, il-ħlas ta' allowances ta' kuljum, l-ispejjeż ta' akkomodazzjoni u l-allowances ta' kumpens għal xogħol li jsir barra l-ħinijiet normali. Spejjeż supplimentari (fosthom il-kanċellazzjoni ta' biljetti tat-trasport u ta' riżervazzjonijiet ta' akkomodazzjoni, l-ispejjeż marbuta mas-sistema ta' fatturazzjoni elettronika, l-ispejjeż marbuta mal-assigurazzjoni għall-missjonijiet) huma koperti wkoll.
Din l-approprjazzjoni hija maħsuba biex tkopri n-nefqa marbuta mal-possibbiltà ta' kumpens għall-emissjoni tal-karbonju għall-missjonijiet u vjaġġar tal-persunal.
Ir-Regolamenti tal-Persunal tal-Uffiċjali tal-Unjoni Ewropea, u b'mod partikolari l-Artikolu 71 tiegħu u l-Artikoli 11, 12 u 13 tal-Anness VII tiegħu.
Artikolu 3 0 2 — Spejjeż għal riċevimenti u rappreżentanza
— in-nefqa marbuta mal-obbligi tal-istituzzjoni rigward riċevimenti, inklużi dawk marbuta mal-attivitajiet tal-valutazzjoni tal-għażliet xjentifiċi u teknoloġiċi (STOA), ta' attivitajiet ta' prospettiva oħrajn, kif ukoll spejjeż ta' rappreżentanza għall-Membri tal-Parlament Ewropew,
— l-ispejjeż ta' rappreżentanza tal-President fil-vjaġġi tiegħu barra mill-postijiet tax-xogħol,
— l-ispejjeż ta' rappreżentanza u l-parteċipazzjoni fl-ispejjeż tas-Segretarjat tal-Uffiċċju tal-President,
— l-ispejjeż ta' riċeviment u ta' rappreżentanza tas-Segretarjat Ġenerali, fosthom ix-xiri ta' oġġetti u ta' midalji għall-uffiċjali li laħqu l-ħmistax-il sena jew il-ħamsa u għoxrin sena servizz,
— l-ispejjeż diversi tal-protokoll, bħal bnadar, apparat tal-wiri, inviti, stampar ta' menuwijiet, eċċ.,
— l-ispejjeż ta' vjaġġi u sussistenza li jkollhom il-viżitaturi VIP tal-istituzzjoni,
— l-ispejjeż tal-viża tal-Membri Parlamentari u tal-membri tal-persunal tal-Parlament Ewropew relatati mal-vjaġġi uffiċjali,
— l-ispejjeż għal riċevimenti u rappreżentanza u l-ispejjeż l-oħra speċifiċi għall-Membri Parlamentari li għandhom funzjoni uffiċjali fi ħdan il-Parlament Ewropew.
Artikolu 3 0 4 — Spejjeż varji għal laqgħat
Partita 3 0 4 0 — Spejjeż varji għal laqgħat interni
Din l-approprjazzjoni hija maħsuba biex tkopri l-ispejjeż marbuta ma' xarbiet, u kultant ikliet ħfief, servuti fil-laqgħat tal-Parlament Ewropew jew waqt laqgħat interistituzzjonali organizzati fil-binjiet tiegħu, kif ukoll il-ġestjoni ta' dawn is-servizzi.
Partita 3 0 4 2 — Laqgħat, kungressi, konferenzi u delegazzjonijiet
Din l-approprjazzjoni hija maħsuba biex tkopri partikolarment l-ispejjeż, barra minn dawk koperti mill-Kapitolu 1 0 u mill-Artikolu 3 0 0, marbuta:
— mal-organizzazzjoni ta' laqgħat barra mill-postijiet tax-xogħol (kumitati jew id-delegazzjonijiet tagħhom, gruppi politiċi), inklużi, fejn xieraq, spejjeż ta' rappreżentanza,
— mal-organizzazzjoni tad-delegazzjonijiet interparlamentari, tad-delegazzjonijiet ad hoc, tal-kumitati parlamentari konġunti, tal-kumitati parlamentari ta' kooperazzjoni u tad-delegazzjonijiet parlamentari għad-WTO, kif ukoll il-konferenza parlamentari dwar id-WTO u tal-kumitat ta' tmexxija tagħha,
— mal-organizzazzjoni tad-delegazzjonijiet għall-Assemblea Parlamentari Konġunta AKP-UE, tal-Assemblea Parlamentari EuroLat, tal-Assemblea Parlamentari Euronest u tal-korpi tagħhom,
— mal-organizzazzjoni tal-Assemblea Parlamentari tal-Unjoni għall-Mediterran (APUgħM), tal-kumitati tagħha u tal-Bureau tagħha; dawn in-nefqiet fihom il-kontribuzzjoni tal-Parlament Ewropew għall-baġit tas-segretarjat awtonomu tal-APUgħM jew ir-responsabbiltà diretta tal-ispejjeż li jirrappreżentaw is-sehem tal-Parlament Ewropew għall-baġit tal-APUgħM,
— mal-ħlasijiet ta' affiljazzjoni tal-organizzazzjonijiet internazzjonali li tagħhom il-Parlament jew wieħed mill-korpi tiegħu huwa membru (l-Unjoni Interparlamentari, l-Assoċjazzjoni tas-Segretarji Ġenerali tal-Parlamenti, il-Grupp 12+ tal-Unjoni Interparlamentari),
— mar-rimborż lill-Kummissjoni, abbażi ta' ftehim ta' servizz iffirmat bejn il-Parlament Ewropew u l-Kummissjoni, tas-sehem tal-Parlament Ewropew mill-ispejjeż tal-produzzjoni tal-laissez-passer tal-Unjoni Ewropea (tagħmir, persunal u provvisti), f'konformità mal-Protokoll dwar il-privileġġi u l-immunitajiet (Artikolu 6), għall-Artikolu 23 tar-Regolamenti tal-Persunal tal-Uffiċjali tal-Unjoni Ewropea, l-Artikoli 11 u 81 tal-Kondizzjonijiet tal-Impjieg applikabbli għall-aġenti l-oħra tal-Unjoni u r-Regolament tal-Kunsill (UE) Nru 1417/2013 tas-17 ta' Diċembru 2013 li jistabbilixxi l-forma tal-laissez-passer maħruġin mill-Unjoni Ewropea (ĠU L 353, 28.12.2013, p. 26).
Partita 3 0 4 9 — Nefqa għall-aġenziji tal-ivvjaġġar
Din l-approprjazzjoni hija maħsuba biex tkopri l-ispejjeż tal-operat tal-aġenzija tal-ivvjaġġar li għandha kuntratt mal-Parlament Ewropew.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 6 000.
Kapitolu 3 2 — L-opinjoni tal-esperti u informazzjoni: akkwistar, arkivjar, produzzjoni u disseminazzjoni
Artikolu 3 2 0 — Akkwist tal-opinjoni tal-esperti
— l-ispejjeż ta' kuntratti ma' esperti kwalifikati u istituti ta' riċerka għall-istudji u l-attivitajiet l-oħra ta' riċerka (sessjonijiet ta' ħidma, diskussjonijiet madwar mejda, gruppi ta' esperti u seduti ta' smigħ ma' esperti, konferenzi) jew ta' assistenza teknika li teħtieġ kompetenzi speċifiċi, magħmula mill-korpi tal-Parlament Ewropew għall-kumitati parlamentari, id-delegazzjonijiet parlamentari u l-amministrazzjoni,
— il-ksib jew il-kiri ta' sorsi ta' informazzjoni speċjalizzata, bħal bażijiet tad-data speċjalizzati, pubblikazzjonijiet relatati jew appoġġ tekniku, meta tkun meħtieġa bħala komplement għall-kuntratti għal għarfien espert imsemmija hawn fuq,
— l-ispejjeż għall-ivvjaġġar, għas-soġġorn u nfiq ieħor tal-esperti u personalitajiet oħra — inklużi persuni li jressqu petizzjonijiet lill-Parlament Ewropew — li jiġu mistiedna jipparteċipaw fil-kumitati, fid-delegazzjonijiet u fil-gruppi ta' studju u ta' ħidma, kif ukoll fis-sessjonijiet ta' ħidma,
— l-ispejjeż ta' disseminazzjoni ta' prodotti tar-riċerka parlamentari interna jew esterna u ta' prodotti rilevanti oħra, għall-benefiċċju tal-istituzzjoni u tal-pubbliku (b'mod partikolari permezz tal-pubblikazzjonijiet fuq l-internet, ta' bażijiet tad-data interni, fuljetti u pubblikazzjonijiet),
— in-nefqa sabiex jissejħu persuni esterni biex jieħdu sehem fix-xogħol ta' entitajiet bħall-Bord tad-Dixxiplina jew il-Bord Speċjalizzat dwar irregolaritajiet finanzjarji.
— il-kost tal-kontroll, min-naħa ta' fornituri ta' servizz, tal-veradiċità tad-dokumenti mressqa mill-kandidati għar-reklutaġġ.
Artikolu 3 2 1 — Nefqa għas-servizzi ta' riċerka parlamentari, inklużi l-bibljoteka, l-arkivji storiċi, il-valutazzjoni tal-għażliet xjentifiċi u teknoloġiċi (STOA) u ċ-Ċentru Ewropew tal-Midja Xjentifika
Partita 3 2 1 0 — Nefqa għas-servizzi ta' riċerka parlamentari, inklużi l-bibljoteka, l-arkivji storiċi, u l-valutazzjoni tal-għażliet xjentifiċi u teknoloġiċi (STOA)
Din l-approprjazzjoni hija maħsuba biex tkopri n-nefqa għal attivitajiet tas-servizzi ta' riċerka parlamentari (DĠ EPRS), b'mod partikolari:
— l-akkwist tal-għarfien speċjalizzat u ta' sostenn għal attivitajiet ta' riċerka tal-Parlament Ewropew (inkluż artikli, studji, sessjonijiet ta' ħidma, seminars, diskussjonijiet madwar mejda, gruppi ta' esperti u konferenzi), li jistgħu jsiru jekk meħtieġ flimkien ma' istituzzjonijiet oħra, organizzazzjonijiet internazzjonali, dipartimenti tar-riċerka u bibljoteki tal-parlamenti nazzjonali, gruppi ta' riflessjoni, korpi ta' riċerka u esperti kwalifikati oħra,
— l-akkwist tal-għarfien speċjalizzat fl-oqsma tal-istudju tal-impatt/valutazzjoni ex ante u ex post, tal-valur miżjud Ewropew, u tal-valutazzjoni tal-għażliet xjentifiċi u teknoloġiċi (STOA),
— l-akkwist jew il-kiri ta' kotba, rivisti, ġurnali, bażijiet tad-data, prodotti tal-aġenziji tal-istampa u kwalunkwe mezz ta' informazzjoni mmirat għall-bibljoteka f'formati differenti, inkluż l-ispejjeż tad-drittijiet tal-awtur, is-sistema tal-ġestjoni tal-kwalità, il-materjali u x-xogħol tal-legatura u tal-konservazzjoni, u ta' servizzi rilevanti oħra,
— l-ispiża tas-servizzi esterni tal-arkivjar (organizzazzjoni, għażla, deskrizzjoni, trasferiment fuq mezzi differenti u għal forma mingħajr karta, l-akkwist ta' sorsi tal-arkivji primarji),
— l-akkwist, l-iżvilupp, l-installazzjoni, l-operat u l-manutenzjoni ta' dokumentazzjoni speċjali ta' bibljoteka u tal-arkivjar u ta' materjali speċjali ta' medjateka, inkluż materjali u/jew sistemi elettroniċi u informatiċi, kif ukoll materjali għal-legatura u l-konservazzjoni,
— l-ispejjeż tal-vjaġġi, tas-soġġorn u aċċessorji tal-esperti u tal-awturi mistiedna biex jipparteċipaw għall-preżentazzjonijiet, is-seminars, is-sessjonijiet ta' ħidma jew attivitajiet oħra ta' dan it-tip organizzati minn DĠ EPRS,
— il-parteċipazzjoni tal-grupp tal-valutazzjoni tal-għażliet xjentifiċi u teknoloġiċi (grupp STOA) fl-attivitajiet ta' entitajiet xjentifiċi Ewropej u internazzjonali,
— l-obbligi tal-Parlament Ewropew skont il-ftehimiet ta' kooperazzjoni internazzjonali u/jew interistituzzjonali, inkluża l-kontribuzzjoni tal-Parlament Ewropew għall-ispejjeż marbuta mal-ġestjoni tal-arkivji storiċi tal-Unjoni skont ir-Regolament tal-Kunsill (KEE, Euratom) Nru 354/83.
Ir-Regolament tal-Kunsill (KEE, Euratom) Nru 354/83 tal-1 ta' Frar 1983 dwar il-ftuħ għall-pubbliku tal-arkivji storiċi tal-Komunità Ekonomika Ewropea u l-Komunità Ewropea tal-Enerġija Atomika (ĠU L 43, 15.2.1983, p. 1).
Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess tal-pubbliku għad-dokumenti tal-Parlament, tal-Kunsill u tal-Kummissjoni (ĠU L 145, 31.5.2001, p. 43).
Id-Deċiżjoni tal-Bureau tat-28 ta' Novembru 2001 dwar regoli li jirregolaw l-aċċess tal-pubbliku għad-dokumenti tal-Parlament Ewropew, kif emendata l-aħħar fit-22 ta' Ġunju 2011 (ĠU C 216, 22.7.2011, p. 19).
Id-Deċiżjoni tal-Bureau tas-16 ta' Diċembru 2002 dwar regoli dwar l-arkivji tal-Parlament Ewropew, kif ikkonsolidata fit-3 ta' Mejju 2004.
Id-Deċiżjoni tal-Bureau tal-10 ta' Marzu 2014 dwar proċeduri li jirregolaw l-akkwist mill-Parlament Ewropew ta' arkivji privati tal-Membri u l-ex Membri.
Partita 3 2 1 1 — Nefqa għaċ-Ċentru Ewropew tal-Midja Xjentifika
Sabiex jitrawwem djalogu li jħalli l-frott bejn il-Membri tal-Parlament Ewropew, il-komunità xjentifika u l-ġurnalisti, speċjalment f'dak li għandu x'jaqsam mal-iżviluppi li għaddejjin u dawk xjentifiċi u teknoloġiċi, il-Parlament Ewropew jista' jibbenefika minn struttura ddedikata u awtorevoli li tappoġġa d-diskussjoni, it-taħriġ u t-tixrid ta' informazzjoni tal-għarfien f'dan il-qasam. Iċ-Ċentru Ewropew tal-Midja Xjentifika twaqqaf għal dan l-għan, u l-operat tiegħu huwa taħt l-awtorità tal-Bord għall-Ġejjieni tax-Xjenza u t-Teknoloġija (il-Bord STOA) tal-Parlament Ewropew.
Din l-approprjazzjoni tkopri wkoll l-ispejjeż marbuta mal-organizzazzjoni ta' dawn l-attivitajiet u l-ispejjeż (inklużi l-ispejjeż tal-ivjaġġar, l-akkomodazzjoni u l-ikel) marbuta ma' stediniet lil ġurnalisti, partijiet interessati u esperti oħrajn, biex ikopru l-attivitajiet ikkonċernati.
L-approprjazzjonijiet allokati skont dan l-artikolu, li huma maħsuba sabiex jiżviluppaw l-attivitajiet fl-interfaċċja bejn il-Parlament Ewropew, il-komunità xjentifika u l-midja, se jkopru l-ispejjeż taċ-Ċentru Ewropew tal-Midja Xjentifika, bl-għan li jippromwovu networking, taħriġ u d-disseminazzjoni tal-għarfien, billi pereżempju:
— joħolqu u jżommu netwerks fl-interfaċċja bejn il-Parlament Ewropew, il-komunità xjentifika u l-midja,
— jorganizzaw seminars, konferenzi u korsijiet ta' taħriġ, dwar l-iżviluppi li għaddejjin u dawk xjentifiċi u teknoloġiċi, u dwar in-natura u l-effikaċja tal-ġurnaliżmu xjentifiku,
— jużaw l-informazzjoni u l-analiżi minn esperti, l-universitajiet, il-midja u sorsi oħra fil-qasam tax-xjenza u t-teknoloġija għall-benefiċċju ta' dawk li jfasslu l-politika u taċ-ċittadini,
— iqiegħdu għad-dispożizzjoni tal-pubbliku ġenerali r-riċerka u d-diversi dokumenti tal-Parlament Ewropew fil-qasam tax-xjenza u t-teknoloġija permezz ta' mezzi bil-miktub, awdjoviżivi u oħra,
— jiżviluppaw tekniki u metodi biex tiżdied il-kapaċità li wieħed jidentifika u jxerred sorsi affidabbli fil-qasam tax-xjenza u t-teknoloġija,
— jiffaċilitaw, għall-iskopijiet ta' dan id-djalogu, l-installazzjoni, it-titjib u l-użu ta' tagħmir tekniku modern u faċilitajiet għall-midja,
— jiżviluppaw il-kooperazzjoni u r-rabtiet aktar mill-qrib b'mod aktar ġenerali bejn il-Parlament Ewropew, il-midja, l-universitajiet u ċ-ċentri ta' riċerka rilevanti f'dan il-qasam, inkluż permezz ta' promozzjoni fil-midja tar-rwol u l-ħidma taċ-Ċentru Ewropew tal-Midja Xjentifika, kif ukoll l-aċċessibbiltà tiegħu għaċ-ċittadini.
L-approprjazzjonijiet ta' din il-partita jistgħu jintużaw ukoll biex jappoġġaw id-djalogu tal-Parlament Ewropew mal-komunità universitarja, il-midja, il-gruppi ta' riflessjoni u ċ-ċittadini, rigward ix-xogħol ta' prospettivi dwar it-tendenzi fit-tul li jkollhom iħabbtu wiċċhom magħhom id-deċiżuri tal-Unjoni Ewropea, kemm fil-qasam xjentifiku u b'mod usa', permezz ta' seminars, pubblikazzjonijiet kif ukoll attivitajiet oħra elenkati hawn fuq.
Ir-Riżoluzzjoni tal-Parlament Ewropew tat-8 ta' Ottubru 2013 dwar ippjanar tal-politika bil-quddiem u tendenzi fuq perjodu twil ta' żmien: implikazzjonijiet baġitarji għat-tisħiħ tal-kapaċitajiet (Testi adottati, P7-TA(2013) 0395), u partikolarment il-punti 7 u 9 tagħha.
Ir-Riżoluzzjoni tal-Parlament Ewropew tad-29 ta' April 2015 dwar l-estimi tad-dħul u tal-infiq tal-Parlament Ewropew għas-sena finanzjarja 2016 (ĠU C 346, 21.9.2016, p. 188), u b'mod partikolari l-paragrafu 30 tagħha.
Ir-Riżoluzzjoni tal-Parlament Ewropew tal-14 ta' April 2016 dwar l-estimi tad-dħul u tal-infiq tal-Parlament Ewropew għas-sena finanzjarja 2017 (Testi adottati, P8_TA(2016) 0132), u b'mod partikolari l-paragrafu 54 tagħha.
Artikolu 3 2 2 — Nefqa għad-dokumentazzjoni
— l-abbonamenti għall-ġurnali, perjodiċi u aġenziji tal-informazzjoni, għall-pubblikazzjonijiet u s-servizzi online tagħhom, inklużi l-ispejjeż tad-dritt tal-awtur għar-riproduzzjoni u d-disseminazzjoni bil-miktub u/jew b'mod elettroniku ta' dawn l-abbonamenti u l-kuntratti tas-servizz għall-analiżi tal-istampa u għas-siltiet mill-istampa,
— l-abbonamenti jew il-kuntratti ta' servizz għall-forniment ta' sommarji u analiżi tal-kontenut tal-perjodiċi jew il-ħażna ta' artikolu meħuda minn sorsi ta' dan it-tip fuq midja viżiva,
— l-ispejjeż marbuta mal-użu tal-bażijiet tad-data esterni tad-dokumentazzjoni u tal-istatistika (minbarra l-hardware, u l-infiq għat-telekomunikazzjoni),
— ix-xiri jew is-sostituzzjoni ta' dizzjunarji u glossarji ġodda ta' kull tip, anke għat-taqsimiet tal-lingwi l-ġodda, u xogħlijiet oħra għas-servizzi lingwistiċi u għall-unitajiet tal-kwalità leġiżlattiva.
Artikolu 3 2 3 — Appoġġ għad-demokrazija u l-bini tal-kapaċitajiet għall-parlamenti tal-pajjiżi terzi
— in-nefqa fuq programmi għall-iskambju ta' informazzjoni u kooperazzjoni bejn il-Parlament Ewropew u l-parlamenti nazzjonali tal-pajjiżi ta' qabel l-adeżjoni, b'mod partikolari tal-Balkani tal-Punent u tat-Turkija,
— in-nefqa li ssir għall-promozzjoni tar-relazzjonijiet bejn il-Parlament Ewropew u parlamenti nazzjonali eletti demokratikament tal-pajjiżi terzi (għajr dawk imsemmija fl-inċiż preċedenti) kif ukoll ma' organizzazzjonijiet parlamentari reġjonali korrispondenti. L-attivitajiet ikkonċernati huma partikolarment maħsuba għat-tisħiħ tal-kapaċitajiet parlamentari fid-demokraziji l-ġodda u emerġenti, b'mod partikolari fil-Viċinat Ewropew (tan-Nofsinhar u tal-Lvant),
— in-nefqa fuq il-promozzjoni ta' attivitajiet b'appoġġ għall-medjazzjoni, u programmi għal mexxejja politiċi żgħażagħ tal-Unjoni Ewropea u tal-pajjiżi fil-Viċinat Ewropew estiż: il-Magreb, l-Ewropa tal-Lvant u r-Russja, id-Djalogu Iżraelo-Palestinjan u pajjiżi prijoritarji oħrajn deċiżi mill-Grupp għas-Sostenn għad-Demokrazija u Koordinazzjoni tal-Elezzjonijiet,
— in-nefqa għall-organizzazzjoni tal-premju Sakharov (b'mod partikolari l-ammont tal-premju, l-ispejjeż marbuta mal-ivvjaġġar tar-rebbieħ(a) u tal-kandidati finalisti l-oħrajn u tal-akkoljenza tagħhom, l-ispejjeż tal-operat tan-netwerk ta' Sakharov u l-missjonijiet tal-membri tan-netwerk) u għal attivitajiet li għandhom l-għan li jippromwovu d-drittijiet tal-bniedem.
Dawn l-operazzjonijiet jinkludu ż-żjarat ta' informazzjoni fil-Parlament Ewropew fi Brussell, fil-Lussemburgu jew fi Strasburgu, kif ukoll żjarat fl-Istati Membri u fl-Istati terzi. Din l-approprjazzjoni tkopri l-ispejjeż totali jew parti minnhom tal-parteċipanti, partikolarment il-vjaġġi u n-nefqiet marbuta magħhom, l-akkomodazzjoni u l-allowance għas-sussistenza għal kull jum.
Id-Deċiżjoni tal-Bureau tat-12 ta' Diċembru 2011 li tistabbilixxi d-Direttorat għas-Sostenn għad-Demokrazija fid-Direttorat Ġenerali għall-Politiki Esterni tal-Unjoni Ewropea.
Artikolu 3 2 4 — Produzzjoni u tixrid
Partita 3 2 4 0 — Il-Ġurnal Uffiċjali
Din l-approprjazzjoni hija maħsuba biex tkopri is-sehem tal-istituzzjoni min-nefqa ta' pubblikazzjoni, ta' tixrid u ta' spejjeż oħra anċillari tal-Uffiċċju tal-Pubblikazzjonijiet fir-rigward tat-testi li għandhom ikunu ppubblikati f'Il-Ġurnal Uffiċjali tal-Unjoni Ewropea.
Partita 3 2 4 1 — Pubblikazzjonijiet diġitali u tradizzjonali
— in-nefqiet kollha għall-pubblikazzjoni b'mod diġitali (siti tal-Intranet) u tradizzjonali (dokumenti u materjal stampat varji maħruġa b'sottokuntratt), inkluża d-distribuzzjoni,
— l-aġġornament u l-manutenzjoni evoluttiva u korrettiva tas-sistemi editorjali.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 11 000.
Partita 3 2 4 2 — Nefqiet għall-pubblikazzjoni, it-tagħrif u l-parteċipazzjoni f'manifestazzjonijiet pubbliċi
— in-nefqiet ta' komunikazzjoni relatata mal-valuri tal-istituzzjoni permezz ta' pubblikazzjonijiet ta' tagħrif, inklużi l-pubblikazzjonijiet elettroniċi, l-attivitajiet marbuta mat-tagħrif, ir-relazzjonijiet pubbliċi u l-parteċipazzjoni fil-manifestazzjonijiet pubbliċi, f'wirjiet u f'fieri fl-Istati Membri u fil-pajjiżi ta' adeżjoni kif ukoll fil-pajjiżi li fihom il-Parlament Ewropew għandu uffiċċju ta' kollegament, kif ukoll l-iżvilupp ta' għodod u istrumenti li jkollhom l-għan li jsaħħu u jiffaċilitaw l-aċċessibbiltà tiegħu għall-pubbliku permezz ta' tagħmir mobbli;
— l-ispiża għall-inizjattivi kulturali ta' interess Ewropew, bħall-Premju LUX tal-Parlament Ewropew għaċ-ċinema Ewropew;
— l-organizzazzjoni u r-realizzazzjoni ta' avvenimenti mmirati għaż-żgħażagħ, it-tisħiħ tal-viżibbiltà tal-Parlament fuq il-midja soċjali, il-ħidma ta' osservazzjoni tat-tendenzi fost iż-żgħażagħ;
— l-ispejjeż marbuta mal-internet mobbli, mat-tekniki interattivi, mal-ispazji li jiffavorixxu s-soċjalizzazzjoni, mal-pjattaformi kollaborattivi u mat-tibdil fl-imġiba tal-utenti tal-internet bil-għan li l-Parlament Ewropew jitqarreb lejn iċ-ċittadin;
— l-ispejjeż marbuta mal-produzzjoni, mad-distribuzzjoni u mal-hosting min-naħa tal-Parlament Ewropew tal-filmati għall-internet u ta' materjal multimedjali ieħor lest għax-xandir, skont l-istrateġija ta' komunikazzjoni tal-Parlament Ewropew.
Partita 3 2 4 3 — Ċentri għall-Viżitaturi tal-Parlament Ewropew
Din l-approprjazzjoni hija maħsuba biex tiffinanzja l-installazzjonijiet, il-materjali u l-wirjiet fiċ-Ċentri għall-Viżitaturi tal-Parlament Ewropew, u speċifikament:
— il-Parlamentarium — Ċentru għall-Viżitaturi tal-Parlament Ewropew ta' Brussell;
— l-ispazji ta' akkoljenza, iċ-ċentri "Europa Experience" u l-punti ta' informazzjoni esterni ta' Brussell;
— l-attivitajiet ta' Dar l-Istorja Ewropea, bħas-sistemazzjoni interna speċifika, l-akkwist tal-kollezzjonijiet, l-ispiża għall-kuntratti mal-esperti kwalifikati, l-organizzazzjoni tal-wirjiet u l-ispejjeż operattivi inklużi l-ispejjeż relatati max-xiri ta' kotba, rivisti u pubblikazzjonijiet oħra marbuta mal-attività ta' Dar l-Istorja Ewropea;
— in-nefqiet għall-opri tal-arti tal-Parlament Ewropew, kemm l-ispejjeż għall-akkwist kif ukoll dawk għax-xiri ta' materjal speċifiku, kif ukoll l-ispejjeż kurrenti marbuta magħhom, bħall-ispejjeż għal konsulenza, konservazzjoni, gwarniċi, restawr, tindif u assigurazzjoni, kif ukoll spejjeż għat-trasport okkażjonali.
Partita 3 2 4 4 — L-organizzazzjoni u l-ospitalità ta' gruppi ta' viżitaturi, il-programm Euroscola u stediniet għall-multiplikaturi tal-opinjoni minn pajjiżi terzi
Din l-approprjazzjoni hija maħsuba biex tkopri s-sussidji mogħtija lill-gruppi ta' viżitaturi u l-ispejjeż ta' sorveljanza u ta' infrastruttura marbuta magħhom, il-finanzjament ta' korsijiet għall-multiplikaturi tal-opinjoni ta' pajjiżi terzi (EUVP) u l-ispejjeż għall-funzjonament tal-programmi Euroscola, Euromed-Scola u Euronest-Scola. Il-programmi Euromed-Scola u Euronest-Scola jsiru kull sena, alternattivament, fil-bini tal-Parlament Ewropew fi Strasburgu jew fi Brussell, minbarra fis-snin elettorali.
Din l-approprjazzjoni tkopri wkoll l-attivitajiet ta' promozzjoni tal-programm EUVP.
Din l-approprjazzjoni għandha tiżdied kull sena fuq il-bażi ta' deflatur li jqis il-varjazzjonijiet tal-introjtu nazzjonali gross (ING) u tal-prezzijiet.
Kull Membru tal-Parlament Ewropew għandu d-dritt jistieden, kull sena ta' kalendarju, massimu ta' ħames gruppi, għal total ta' 110 viżitaturi. Il-gruppi ta' viżitaturi uffiċjalment sponsorizzati minn Membru, jistgħu, fuq stedina ta' dan l-aħħar, jipparteċipaw fil-programm Euroscola.
Ammont xieraq huwa inkluż għall-viżitaturi b'diżabilità.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 500 000.
Id-Deċiżjoni tal-Bureau tas-16 ta' Diċembru 2002 dwar regoli dwar l-akkoljenza ta' gruppi ta' viżitaturi u l-programmi Euroscola, Euromed-Scola u Euronest-Scola, kif ikkonsolidata fit-3 ta' Mejju 2004, emendata l-aħħar fl-24 ta' Ottubru 2016.
Partita 3 2 4 5 — L-organizzazzjoni ta' symposia, seminars u attivitajiet kulturali
— in-nefqa jew is-sussidji marbuta mal-organizzazzjoni ta' symposia u seminars nazzjonali jew internazzjonali għall-multiplikaturi tal-opinjonijiet li ġejjin mill-Istati Membri, mill-pajjiżi fil-proċess ta' adeżjoni u mill-pajjiżi li fihom il-Parlament Ewropew għandu Uffiċċju ta' Kollegament, l-ispiża għall-organizzazzjoni ta' symposia u seminars parlamentari,
— in-nefqiet marbuta ma' "avvenimenti speċjali fl-emiċikli", fi Strasburgu u fi Brussell, skont il-programm annwali adottat mill-Bureau,
— in-nefqiet marbuta mas-servizzi ta' ġestjoni tal-konferenzi, miżuri u għodod ta' appoġġ għall-ġestjoni tal-konferenzi u għall-multilingwiżmu, bħal seminars u konferenzi, laqgħat b'dawk responsabbli mit-taħriġ ta' interpreti jew tradutturi, miżuri u azzjonijiet għas-sensibilizzazzjoni dwar il-multilingwiżmu u għall-promozzjoni tal-professjoni ta' interpretu jew ta' traduttur, inkluż programm ta' għotjiet għall-universitajiet, l-iskejjel u organizzazzjonijiet oħra li joffru korsijiet għall-interpretazzjoni jew it-traduzzjoni, soluzzjonijiet ta' komunikazzjoni virtwali, kif ukoll il-parteċipazzjoni f'azzjonijiet u f'miżuri simili organizzati b'mod konġunt ma' servizzi oħra fil-kuntest ta' kooperazzjoni interistituzzjonali u internazzjonali,
— in-nefqiet marbuta mal-organizzazzjoni ta' symposia u seminars relatati mat-teknoloġija tal-informazzjoni u l-komunikazzjoni,
— l-ispejjeż marbuta mal-istedina ta' ġurnalisti fis-seduti plenarji, fil-laqgħat tal-kumitati, fil-konferenzi stampa u f'attivitajiet parlamentari oħrajn.
Partita 3 2 4 8 — Nefqa għall-informazzjoni awdjoviżiva
— ix-xiri, il-kiri, il-manutenzjoni, it-tiswija u l-ġestjoni ta' apparat u ta' installazzjonijiet tekniċi tas-settur awdjoviżiv,
— il-baġit ta' funzjonament tas-settur awdjoviżiv (servizzi taħt ir-reġija proprja u assistenza esterna bħal servizzi tekniċi lill-istazzjonijiet televiżivi u tar-radju, ir-realizzazzjoni, il-produzzjoni, il-koproduzzjoni u x-xandir ta' programmi awdjoviżivi, kiri ta' frekwenzi u trażmissjoni ta' programmi televiżivi u tar-radju, azzjonijiet oħra ta' żvilupp tar-relazzjonijiet tal-istituzzjoni mal-entitajiet tax-xandir awdjoviżiv),
— in-nefqiet marbuta max-xandir dirett, fuq l-internet, tas-seduti plenarji u tal-laqgħat tal-kumitati parlamentari,
— il-ħolqien ta' arkivji xierqa li jiżguraw l-aċċess permanenti tal-midja u taċ-ċittadini għal din l-informazzjoni,
— in-nefqiet marbuta mas-sala stampa.
Ir-Riżoluzzjoni tal-Parlament Ewropew tat-12 ta' Marzu 2002 dwar il-linji ta' gwida dwar il-proċedura baġitarja 2003 (ĠU C 47 E, 27.2.2003, p. 72).
Ir-Riżoluzzjoni tal-Parlament Ewropew tal-14 ta' Mejju 2002 dwar l-istimi tad-dħul u tal-infiq tal-Parlament għas-sena finanzjarja 2003 (ĠU C 180 E, 31.7.2003, p. 150).
Ir-Riżoluzzjoni tal-Parlament Ewropew tal-14 ta' Mejju 2003 dwar l-istimi tad-dħul u tal-infiq tal-Parlament għas-sena finanzjarja 2004 (ĠU C 67 E, 17.3.2004, p. 179).
Partita 3 2 4 9 — Skambji ta' informazzjoni mal-parlamenti nazzjonali
— l-ispejjeż għall-promozzjoni tar-relazzjonijiet bejn il-Parlament Ewropew u l-parlamenti nazzjonali. Dawn huma marbuta mar-relazzjonijiet parlamentari minbarra dawk koperti mill-Kapitoli 1 0 u 3 0, l-iskambji ta' informazzjoni u ta' dokumentazzjoni, l-assistenza għall-analiżi u għall-ġestjoni ta' din l-informazzjoni, inklużi l-iskambji maċ-Ċentru Ewropew tar-Riċerka u tad-Dokumentazzjoni Parlamentari (ECPRD),
— il-finanzjament tal-programmi ta' kooperazzjoni u tal-iskemi ta' formazzjoni għall-uffiċjali tal-Parlament Ewropew u tal-parlamenti nazzjonali u, b'mod ġenerali, tal-attivitajiet sabiex isaħħu l-kapaċitajiet parlamentari tagħhom.
Dawn l-iskemi ta' taħriġ jinkludu żjarat ta' informazzjoni fil-Parlament Ewropew fi Brussell, fil-Lussemburgu u fi Strasburgu; l-approprjazzjonijiet ikopru l-ispejjeż kollha tal-parteċipanti jew parti minnhom, b'mod partikolari l-vjaġġi u n-nefqiet marbuta magħhom, l-akkomodazzjoni u l-allowance għas-sussistenza għal kull jum,
— l-azzjonijiet ta' kooperazzjoni, partikolarment dawk marbuta mal-attività leġiżlattiva kif ukoll l-azzjonijiet marbuta mal-attività ta' dokumentazzjoni, analiżi u informazzjoni, u dik tas-sigurtà tad-dominju www.ipex.eu, inklużi l-azzjonijiet imwettqa miċ-Ċentru Ewropew ta' Riċerka u Dokumentazzjoni Parlamentari (ECPRD).
Din l-approprjazzjoni hija maħsuba biex tiffinanzja l-kooperazzjoni bejn il-Parlament Ewropew u l-parlamenti nazzjonali fl-iskrutinju parlamentari tal-PESK/PSDK, skont it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea u b'mod partikolari l-Artikoli 9 u 10 tal-Protokoll Nru 1 dwar ir-rwol tal-parlamenti nazzjonali fl-Unjoni Ewropea.
Konferenzi tal-Presidenti tal-Assemblej Parlamentari Ewropej (Ġunju 1977) u tal-Parlamenti tal-Unjoni Ewropea (Settembru 2000, Marzu 2001).
Artikolu 3 2 5 — Nefqa relatata mal-Uffiċċji ta' Kollegament
Din l-approprjazzjoni hija maħsuba biex tkopri n-nefqiet tal-Uffiċċji ta' Kollegament tal-Parlament Ewropew fl-Istati Membri:
— nefqiet għall-komunikazzjoni u għall-informazzjoni (informazzjoni u manifestazzjonijiet pubbliċi; internet — produzzjoni, promozzjoni, konsulenza; seminars; produzzjonijiet awdjoviżivi),
— spejjeż ġenerali u spejjeż żgħar oħra (fornituri għall-uffiċċji, it-telekomunikazzjonijiet, spejjeż ta' spedizzjoni, manutenzjoni, trasport, ħżin, oġġetti promozzjonali ġeneriċi, bażijiet tad-data u abbonamenti mal-istampa, eċċ.).
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 10 000.
Titolu 4 — Nefqa li tirriżulta minn funzjonijiet speċjali li jsiru mill-istituzzjoni
Kapitolu 4 0 — Nefqa relatata ma' ċerti istituzzjonijiet u ma' ċerti korpi
Artikolu 4 0 0 — Nefqa amministrattiva kurrenti u nefqa marbuta mal-attivitajiet politiċi ta' informazzjoni tal-gruppi politiċi u tal-Membri mhux affiljati
Din l-approprjazzjoni hija maħsuba biex tkopri, għall-gruppi politiċi u għall-membri mhux affiljati:
— in-nefqiet tas-segretarjat, amministrattivi u operattivi,
— in-nefqiet marbuta mal-attivitajiet politiċi u informattivi tagħhom fil-qafas tal-attivitajiet politiċi tal-Unjoni.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 1 000 000.
Id-Deċiżjoni tal-Bureau tat-30 ta' Ġunju 2003 dwar ir-regolamentazzjoni li tirregola l-utilizzazzjoni tal-approprjazzjonijiet tal-linja baġitarja 4 0 0, kif emendata l-aħħar fis-27 ta' April 2015.
Artikolu 4 0 2 — Finanzjament tal-partiti politiċi Ewropej
Din l-approprjazzjoni hija maħsuba biex tiffinanzja l-partiti politiċi fil-livell Ewropew. Huwa imperattiv li jiġu żgurati governanza tajba u skrutinju rigoruż tal-użu tal-fondi.
It-Trattat dwar l-Unjoni Ewropea, u b'mod partikolari l-Artikolu 10(4) tiegħu.
It-Trattat dwar il-Funzjonament tal-Unjoni Ewropea, b'mod partikolari l-Artikolu 224 tiegħu.
Regolament (UE, Euratom) Nru 1141/2014 tal-Parlament Ewropew u tal-Kunsill tat-22 ta' Ottubru 2014 dwar l-istatut u l-finanzjament tal-partiti politiċi Ewropej u l-fondazzjonijiet politiċi Ewropej (ĠU L 317, 4.11.2014, p. 1), kif emendat bir-Regolament (UE, Euratom) Nru 2018/673 tal-Parlament Ewropew u tal-Kunsill tat-3 ta' Mejju 2018 (ĠU L 114, 4.5.2018, p. 1).
Id-Deċiżjoni tal-Bureau tal-Parlament Ewropew tat-28 ta' Mejju 2018 li tistabbilixxi l-proċeduri għall-applikazzjoni tar-Regolament (UE, Euratom) Nru 1141/2014 tal-Parlament Ewropew u tal-Kunsill dwar l-istatut u l-finanzjament tal-partiti politiċi Ewropej u tal-fondazzjonijiet politiċi Ewropej (ĠU C 225, 28.6.2017, p. 4).
Artikolu 4 0 3 — Finanzjament tal-fondazzjonijiet politiċi Ewropej
Din l-approprjazzjoni hija maħsuba biex tiffinanzja l-fondazzjonijiet politiċi fil-livell Ewropew. Huwa imperattiv li jiġu żgurati governanza tajba u skrutinju rigoruż tal-użu tal-fondi.
Kapitolu 4 2 — Nefqa relatata mal-assistenza parlamentari
Artikolu 4 2 2 — Nefqa relatata mal-assistenza parlamentari
Din l-approprjazzjoni hija maħsuba biex tkopri l-ispejjeż marbuta mal-persunal u mal-fornituri tas-servizz responsabbli għall-assistenza parlamentari għall-Membri tal-Parlament, kif ukoll l-ispejjeż relatati mal-aġenti tal-ħlas.
Tkopri wkoll l-ispejjeż tal-missjonijiet u tat-taħriġ (korsijiet esterni) tal-assistenti parlamentari akkreditati kif ukoll in-nefqiet marbuta mal-possibbiltà ta' kumpens tal-emissjoni tal-karbonju għall-missjonijiet u għall-vjaġġi tagħhom.
Din l-approprjazzjoni hija maħsuba wkoll biex tkopri t-telf mill-kambju mġarrab mill-Parlament Ewropew, skont id-dispożizzjonijiet applikabbli għar-rimborż tal-ispejjeż tal-assistenza parlamentari, kif ukoll l-ispejjeż marbutin mal-forniment ta' servizzi ta' appoġġ għall-ġestjoni tal-assistenza parlamentari.
L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 775 000.
L-Istatut tal-Membri tal-Parlament Ewropew, u b'mod partikolari l-Artikolu 21 tiegħu.
Il-Miżuri ta' implimentazzjoni tal-Istatut tal-Membri tal-Parlament Ewropew, u b'mod partikolari l-Artikoli 33 sa 44 tagħhom.
Il-Kundizzjonijiet applikabbli għall-aġenti l-oħra tal-Unjoni Ewropea u b'mod partikolari l-Artikolu 5a u l-Artikoli 125 sa 139 tagħhom.
Id-Deċiżjoni tal-Bureau tal-Parlament Ewropew tal-14 ta' April 2014 dwar miżuri ta' implimentazzjoni għat-Titolu VII tal-Kondizzjonijiet tal-Impieg ta' Aġenti oħra tal-Unjoni Ewropea.
Kapitolu 4 4 — Laqgħat u attivitajiet oħra tal-Membri parlamentari attwali u tal-ex Membri
Artikolu 4 4 0 — Spejjeż għal-laqgħat u għal attivitajiet oħra tal-ex Membri Parlamentari
Din l-approprjazzjoni hija maħsuba biex tiffinanzja l-ispejjeż tal-laqgħat tal-Assoċjazzjoni tal-ex Membri tal-Parlament Ewropew u, skont il-każ, spejjeż oħra magħmula fl-istess kuntest.
Artikolu 4 4 2 — Nefqa għal-laqgħat u attivitajiet oħra tal-Assoċjazzjoni Parlamentari Ewropea
Din l-approprjazzjoni hija maħsuba biex tiffinanzja l-ispejjeż tal-laqgħat tal-Assoċjazzjoni Parlamentari Ewropea u, skont il-każ, spejjeż oħra magħmula fl-istess kuntest.
Titolu 5 — L-Awtorità għall-partiti politiċi Ewropej u l-fondazzjonijiet politiċi Ewropej u l-Kumitat ta' Persuni Eminenti Indipendenti
Kapitolu 5 0 — Nefqa tal-Awtorità għall-partiti politiċi Ewropej u l-fondazzjonijiet politiċi Ewropej u l-Kumitat ta' Persuni Eminenti Indipendenti
Artikolu 5 0 0 — Nefqa operattiva tal-Awtorità għall-partiti politiċi Ewropej u l-fondazzjonijiet politiċi Ewropej
Din l-approprjazzjoni hija maħsuba biex tkopri n-nefqa tal-Awtorità għall-partiti politiċi Ewropej u l-fondazzjonijiet politiċi Ewropej u tiżgura l-funzjonament sħiħ u indipendenti tagħha.
Tkopri, b'mod partikolari, in-nefqa speċifika għall-kompetenza tal-Awtorità fir-rigward tat-taħriġ professjonali, l-akkwist ta' software u tagħmir tal-IT, l-akkwist tal-opinjoni tal-esperti, is-servizzi ta' konsulenza u d-dokumentazzjoni, l-ispejjeż u d-dannu legali, u l-pubblikazzjoni u l-attivitajiet ta' informazzjoni. Tkopri wkoll in-nefqa għal kwalunkwe fatturazzjoni minn istituzzjoni f'każ li jinqabeż il-baġit fir-rigward tal-volum jew il-kost tal-oġġetti jew is-servizzi disponibbli għall-Awtorità mill-istituzzjonijiet skont il-ftehimiet dwar is-servizzi skont l-Artikolu 6(4) et seq. tar-Regolament Nru 1141/2014. L-ammont ta' dħul assenjat skont l-Artikolu 21(3) tar-Regolament Finanzjarju huwa stmat għal EUR 300 000. Dak id-dħul jinkludi, b'mod partikolari, appoġġ għall-operat tal-Awtorità mill-istituzzjonijiet għajr il-Parlament, skont l-Artikolu 6(6) tar-Regolament Nru 1141/2014.
Ir-Regolament (UE, Euratom) Nru 1141/2014 tal-Parlament Ewropew u tal-Kunsill tat-22 ta' Ottubru 2014 dwar l-istatut u l-finanzjament tal-partiti politiċi Ewropej u l-fondazzjonijiet politiċi Ewropej (ĠU L 317, 4.11.2014, p. 1), u b'mod partikolari l-Artikolu 6(1) u (7) tiegħu.
Artikolu 5 0 1 — Nefqa relatata mal-Kumitat ta' Persuni Eminenti Indipendenti
Din l-approprjazzjoni hija maħsuba biex tkopri n-nefqa tas-segretarjat u tal-finanzjament tal-kumitat ta' persuni eminenti indipendenti.
Ir-Regolament (UE, Euratom) Nru 1141/2014 tal-Parlament Ewropew u tal-Kunsill tat-22 ta' Ottubru 2014 dwar l-istatut u l-finanzjament tal-partiti politiċi Ewropej u l-fondazzjonijiet politiċi Ewropej (ĠU L 317, 4.11.2014, p. 1), u b'mod partikolari l-Artikolu 11(2) tiegħu.
Titolu 10 — Infiq ieħor
Kapitolu 10 0 — Approprjazzjonijiet provviżorji
Kapitolu 10 1 — Riżerva ta' kontinġenza
Din l-approprjazzjoni hija maħsuba biex tkopri n-nefqa mhux prevedibbli li tirriżulta mid-deċiżjonijiet baġitarji meħuda matul is-sena finanzjarja.
Kapitolu 10 3 — Riżerva għat-tkabbir
Din l-approprjazzjoni hija maħsuba biex tkopri l-ispejjeż tat-tħejjija tal-istituzzjoni għat-tkabbir.
Kapitolu 10 4 — Riżerva għall-politika tal-informazzjoni u l-komunikazzjoni
Din l-approprjazzjoni hija maħsuba biex tkopri n-nefqa relatata mal-politika tal-informazzjoni u tal-komunikazzjoni.
Kapitolu 10 5 — Approprjazzjoni provviżorja għall-bini
Din l-approprjazzjoni hija maħsuba biex tkopri n-nefqa marbuta mal-investimenti immobiljari u max-xogħlijiet ta' sistemazzjoni tal-istituzzjoni. Il-Bureau tal-Parlament Ewropew talab, fil-qasam tal-beni immobiljari, l-adozzjoni ta' strateġija fuq medda twila ta' żmien li tkun koerenti u responsabbli li tqis il-problema partikolari taż-żieda fl-ispejjeż tal-manutenzjoni, il-bżonnijiet ta' rinnovament u l-ispejjeż marbuta mas-sigurtà u tiżgura s-sostenibbiltà tal-baġit tal-Parlament Ewropew.
Kapitolu 10 6 — Riżerva għall-proġetti prijoritarji l-ġodda
Din l-approprjazzjoni hija maħsuba biex tkopri n-nefqiet marbuta mal-proġetti prijoritarji tal-istituzzjoni li qed jiġu żviluppati.
Kapitolu 10 8 — Riżerva tal-EMAS
Bħala segwitu għad-deċiżjonijiet li għandhom jittieħdu mill-Bureau għall-implimentazzjoni tal-pjan ta' azzjoni tal-EMAS, b'mod partikolari wara l-evalwazzjoni tal-"carbon footprint" tal-Parlament Ewropew, din l-approprjazzjoni hija maħsuba biex jiġu ffinanzjati l-linji operazzjonali.
Taqsima I — Parlament Ewropew
Grupp ta' funzjoni u grad
Postijiet permanenti
Postijiet temporanji
Dħul li sar
Dħul mill-forniment ta' servizzi oħra f'istituzzjoni tal-Unjoni jew istituzzjonijiet jew korpi oħra tal-Unjoni.
Dħul minn bejgħ ta' bini u art
Rikavat minn kiri u sullokazzjonijiet ta' proprjetà immobbli
Rimborż tal-ispejjeż tal-kiri
Dħul mill-forniment ta' oġġetti, ta' servizzi u ta' xogħlijiet lil dipartimenti oħrajn fi ħdan istituzzjoni tal-Unjoni, jew lil istituzzjonijiet jew korpi oħrajn tal-Unjoni, inkluż rifużjonijiet minn istituzzjonijiet jew korpi oħrajn tal-Unjoni ta' allokazzjonijiet ta' missjonijiet imħallsa f'isimhom
Dħul minn partijiet terzi għall-forniment ta' servizzi jew għal xogħlijiet magħmula fuq talba tagħhom
Dħul mill-ħlas lura ta' somom li ma kinux imħallsa kif suppost
Dħul allokat għal destinazzjoni speċifika bħall-introjtu tal-fondazzjonijiet, is-sussidji, id-donazzjonijiet u l-legati oħra, inkluż id-dħul allokat speċifiku għal kull istituzzjoni
Dħul mill-pagamenti tal-assigurazzjonijiet riċevuti
Li minnhom tliet promozzjonijiet ad personam (tliet AD 14 għal AD 15) ingħataw f'każijiet eċċezzjonali bil-mertu tal-uffiċjali.
Riżerva virtwali għall-uffiċjali sekondati fl-interessi tas-servizz mhux inklużi fit-total.
Inklużjoni ta' post temporanju għal AD 12 għal Direttur tal-Awtorità għall-partiti Ewropej u l-fondazzjonijiet politiċi Ewropej.
Żewġ postijiet AD permanenti, post wieħed AST permanenti, żewġ postijiet AST permanenti, żewġ postijiet AD temporanji u żewġ postijiet AST temporanji għall-Awtorità għall-partiti politiċi Ewropej u l-fondazzjonijiet politiċi Ewropej, mhux meqjusa bħala postijiet tal-Parlament Ewropew.